ועדת החינוך, התרבות והספורט, כנסת 20, פרוטוקול מספר 455, 2017-07-18 10:36

יעקב מרגי: בוקר טוב, אני מתכבד לפתוח את ישיבת ועדת החינוך, התרבות והספורט של הכנסת, ה-18 ביולי 2017, כ"ד בתמוז תשע"ז.

יעקב מרגי: הנושא – הצגת מסקנות ועדת המשנה לבחינת ימי הלימודים במערכת החינוך.

יעקב מרגי: כפי שידוע לכם, מליאת ועדת החינוך שאני עומד בראשה והכבוד הוא לי, החליטה להקים ועדת משנה שתשמע את הצדדים בסוגיית התאמת ימי הלימודים וימי החופשה, צרכי ההורים, צרכי המשק, צרכי החברה בישראל.

יעקב מרגי: אין ספק שהסוגיה הזו, עוד טרם שעלתה לדיון הציבורי בשנה האחרונה, היא תמיד ריחפה באוויר.

יעקב מרגי: זה היה נושא שמדברים עליו אבל יודעים שכמעט אין מה לעשות.

יעקב מרגי: יש הרבה הצעות, יש הרבה כיוונים.

יעקב מרגי: אין נוסחה אחת שהיא האופטימלית.

יעקב מרגי: יכול להיות שמה שנוח לקבוצת הורים כזו לא יהיה נוח לקבוצת הורים אחרת.

יעקב מרגי: החברה הישראלית היא חברה רב תרבותית עם הרבה תפיסות, לכן מצאתי לנכון לא למצות את זה בדיון אחד של מליאת הוועדה.

יעקב מרגי: הקמנו ועדת משנה.

יעקב מרגי: אני הטלתי זאת ואני מודה לחבר הכנסת עודד פורר שהסכים לקחת אותה על עצמו.

יעקב מרגי: הוא קיים דיון אחד ועוד ארבעה שבועות עוד דיון אחד אבל הוא לקח את המשימה ברצינות, שבוע אחר שבוע.

יעקב מרגי: שמעתי גם שהחבר'ה שיתפו פעולה ומחויבים לנושא.

יעקב מרגי: א', אני מודה לך עודד ולכל החברים.

יעקב מרגי: אני מבין שהסוגיה הזו היא מאוד רגישה.

יעקב מרגי: א', יש בה עלות כספית.

יעקב מרגי: יש פה סוגיה של הסכמי עבודה והסכמי שכר שיש עם ציבור רחב ומכובד של ציבור המורים.

יעקב מרגי: אני מתחילת הדרך סברתי שיש לגעת בזה למרות הרגישות ואין מציאות כזו של כזה ראה וקדש ואסור לנו לדבר על זה כי היתה תפיסה כזו.

יעקב מרגי: אני שמח שלאחר שוועדת החינוך הציפה הזאת, אז גם שרים בממשלה קפצו.

יעקב מרגי: תחילה הם דחו זאת בשתי ידיים ולאחר מכן גם אימצו זאת בחום, לא בדרך.

יעקב מרגי: אנחנו עדיין לא יודעים מה התכנית של השרים אבל זה ששר האוצר מוכן לשים כבר כסף לטובת המתווה הזה וזה ששר החינוך רוצה להוביל את זה, אז אנחנו קודם כל מברכים ואין ספק שגם אם שר החינוך ירצה ליישם משהו, אני חושב שהמסמך הזה והדיונים שהיו בוועדת המשנה יסייעו בידיו רבות וכולנו מצפים.

יעקב מרגי: היום היה לי דיון.

יעקב מרגי: אמנם זה דיון על ביצה שלא נולדה.

יעקב מרגי: היתה כתבה על יוזמתה של רשת אורט, זה קשור לנושא, לקיצור שנות הלימודים לאחת עשרה שנות לימודים, שזה אפילו לא קרם עוד וגידים לשלב של פיילוט.

יעקב מרגי: משרד החינוך התחיל בחינה ראשונית אבל למלא כתבה בדיו היה אפשר וכבר הקפיצה את הכנסת וחברי כנסת עשו דיון מהיר ונשיאות הכנסת אישרה דיון מהיר ואני מקיים דיון מהיר.

יעקב מרגי: אפשר לעשות בשתיים עשרה שנות הלימודים האלה עוד דברים נוספים ערכיים, חברתיים, פדגוגיים, להוסיף חדשנות למערכת החינוך הישראלית וזה קשור גם, לא רוצה לומר, למריחת ימי הלימודים וימי החופשה.

יעקב מרגי: אני רוצה להעביר את רשות הדיבור לחברי, יושב ראש ועדת המשנה, חבר הכנסת עודד פורר.

יעקב מרגי: בבקשה.

עודד פורר: תודה אדוני.

עודד פורר: ראשית, אני אפתח בתודות אולי.

עודד פורר: אני ראשית רוצה להודות לך גם על האמון וגם בעצם הקמת הוועדה.

עודד פורר: אתה שחית פה נגד הזרם.

עודד פורר: זה לא טריוויאלי וזה לא סטנדרטי שוועדת חינוך מאפשרת מהלך כזה וגם הרוח הגבית שאתה נתת לוועדה הורגשה לאורך כל הדרך מבחינת המחויבות של צוות הוועדה וגם מבחינת המחויבות שלך לאורך הדרך כשעדכנו אותך.

עודד פורר: אני חייב להודות ותסלחו לי שאני מציין שמות אבל אני כן אציין שמות של אנשים שלקחו חלק בדיונים הרצופים.

עודד פורר: מבחינת חברי הכנסת, גם חברי הוועדה שלקחו חלק פעיל, חבר הכנסת טרכטנברג, חבר הכנסת ילין, חברת הכנסת קורן, חברת הכנסת מירב בן ארי, חבר הכנסת מוטי יוגב, מכל סיעות הבית שממש לקחו חלק פעיל והשתתפו כמעט בכל דיוני הוועדות וכמובן חברי כנסת שאפילו לא חברים בוועדת המשנה באופן פורמלי אבל גם הם לקחו חלק פעיל:

עודד פורר: חברת הכנסת איילת נחמיאס ורבין וחבר הכנסת מאיר כהן שהיו דומיננטיים גם בדיונים וגם בדיונים שהתקיימו מחוץ לוועדה כי אנחנו קיימנו גם ישיבות של חברי הכנסת שלא במסגרת הוועדה כדי להעלות ולהוריד רעיונות.

עודד פורר: אולי אפתח בזה שאני אעניק לך את ההמלצות ואת קובץ ההמלצות בצורה מסודרת.

עודד פורר: אני חושב שאנחנו עשינו פה גם עבודה מקיפה, רצינית.

עודד פורר: אני מאמין שאפשר יהיה ליישם אותה.

עודד פורר: אנחנו לא עשינו פה מסקנות שאי אפשר יהיה ליישם אותן או שאי אפשר יהיה להוביל אותן.

עודד פורר: חבל לי שחלק מהארגונים הוציאו כבר תגובות על ההמלצות בלי שהם שמעו את ההמלצות עצמן אלא רק את הפרסומים בתקשורת.

עודד פורר: אני חושב ששווה וחשוב ואני קורא פה גם להסתדרות המורים וגם לארגוני המורים, תתייחסו להמלצות עצמן בסיום הדיון הזה אחרי שתראו את כל ההמלצות כי הן לקחו בחשבון את העמדות של כל הצדדים.

עודד פורר: אנחנו הקפדנו לקחת בחשבון את העמדות של כל הצדדים.

עודד פורר: לצערי, עוד לפני שנכנסתי לדיון אני כבר שומע איומי שביתה עוד לפני שיודעים על מה בכלל הסיפור.

עודד פורר: אני באמת אומר עוד פעם, אני רואה בארגוני המורים שותפים כפי שראיתי בארגונים האחרים והם היו שותפים לאורך כל הדרך.

עודד פורר: אני מציע שנתחיל כבר עם המלצות והדיון ימשך משם.

עודד פורר: בעצם אם אנחנו מדברים על מה הוביל להקמת הוועדה, אז זה כמובן הפער המתרחב בין ימי החופש במשק לבין ימי החופשה במערכת החינוך.

עודד פורר: אני יכול לומר שאם אנחנו מסתכלים על העלייה בשיעור ההשתתפות של אנשים בכוח העבודה, אז מנתוני למ"ס אנחנו רואים שבשנת 2014 השיעור של בנות 15 ומעלה היה 69.5 לעומת 44 אחוז ב-1990, ושיעור התעסוקה בקרב נשים בגילאי 25 עד 64 היה 57 אחוז כששיעור האימהות הנשואות שהשתתפו בכוח העבודה ב-2014 זה 74.6, זו עלייה דרמטית.

עודד פורר: זו עלייה דרמטית, ואגב, היא גבוהה מהממוצע.

עודד פורר: בעולם ישנה פריסה שונה של ימי החופשה בבתי הספר ובחלק מהמקומות במערב ראינו שבבתי הספר החופשות קצרות יותר, פרוסות בצורה שונה.

עודד פורר: למשל, בריטניה ואוסטרליה, חופשת הקיץ היא ששה שבועות.

עודד פורר: נושא נוסף שהאיר את המחאה היה הזזה של ל"ג בעומר באופן חד צדדי, ביום.

עודד פורר: זה הראה עד כמה הלוח הזה הוא פלואידי ולא מבוסס.

עודד פורר: אם אני מדבר על עבודת הוועדה, אז בעצם בדיוני הוועדה לקחו חלק ארגוני המורים, ההורים, משרדי הממשלה השונים, השלטון המקומי ואנחנו קראנו גם למורים וגם לגננים ולגננות, תפנו לוועדה, תציעו לנו הצעות.

עודד פורר: חלק מההצעות התקבלו.

עודד פורר: כולן בוודאי נשקלו.

עודד פורר: הן מופיעות גם במסמך שצירפנו.

עודד פורר: אנחנו ביקשנו גם התייחסות של ארגוני מעסיקים ועצמאיים במשק.

עודד פורר: אנחנו לא ראינו את העניין הזה במנותק.

עודד פורר: אי אפשר היה לבוא ולהגיד, תוסיפו ימי חופש להורים בלי שאתה לוקח בחשבון חצי מיליון עצמאים וכמובן את ארגוני המעסיקים שזה עולה להם כסף.

עודד פורר: גם אם הוספנו וכשהוספנו, לקחנו את העניין הזה בחשבון, איפה הם מרווחים במקום אחר.

עודד פורר: אנחנו פנינו למועצה הלאומית לכלכלה ולמשרד האוצר שהם יבואו ויציגו מה העלויות של הפעלת בתי הספר במתכונות השונות ומה ההיקף של הפגיעה המוערכת במשק על כל יום של חופשת בית ספר, זאת אומרת, אם אין חופשה מה המשק מרוויח מבחינת העלויות.

עודד פורר: המטרה שלנו היתה לבוא בראש פתוח ולבחון בשלב הראשון מבנה מיטבי וראוי במנותק מהסכמי שכר ומגבלות תקציב.

עודד פורר: כשאתה בא לתכנן תכנית אתה קודם אומר, אוקיי, אני שם בצד את הכל.

עודד פורר: היום מציינים בכנסת 120 שנות ציונות.

עודד פורר: גם הרצל, כשהוא כתב את הספר "מדינת היהודים" וכשהוא כתב את התכנית שלו על איך ליישם את זה, הוא שם בצד רגע את המכשול ואמר, בואו נראה - - -

מירב בן ארי: ציונות זה 2,000 שנה.

מירב בן ארי: 120 זה הקונגרס הציוני.

עודד פורר: כן, בואו נראה מה האוטופיה שאנחנו רוצים לייצר.

עודד פורר: זו אותה אלטנוילנד שהוא כתב.

עודד פורר: השלב השני הוא לקחת את המצב האופטימלי שאנחנו חושבים שצריך להיות ולהתאים אותו באמת למצב הרצוי ולסיטואציה, שישנם הסכמי שכר, לסיטואציה שישנן מגבלות תקציביות ואיך אנחנו יכולים ליישם את זה.

עודד פורר: הנושאים שבהם דנו במהלך דיוני הוועדה היו חופשת הקיץ וחגי תשרי במערכת חינוך, ימי החופשה בחינוך המיוחד.

עודד פורר: ייחדנו חלק מהדיון למשמעויות של החופשות בחינוך המיוחד.

עודד פורר: חופשת בתי הספר וגני הילדים בפסח ובחנוכה, חופשות בתי הספר וגני הילדים בימי אסרו חג.

עודד פורר: הגיע לפה אפילו נציג של הרב הראשי כדי לומר לנו באופן פורמלי שלרבנות הראשית אין שום התנגדות לכך שבאסרו חג זה יום רגיל ויום לימודים רגיל.

עודד פורר: בדקנו מהן העלויות של ימי החופשה למשק הישראלי ואותה מצגת שדיברנו עליה מבחינה כלכלית ואיזה הזדמנויות כלכליות אם נעשה רפורמה, הן טומנות עבור המשק הישראלי.

עודד פורר: מנכ"ל משרד התיירות הגיע לוועדת המשנה על מנת להציג את התכנית שלהם.

עודד פורר: ראש המטה של שר הכלכלה בא והציג את התכנית שלהם וכיצד הם רואים את האפשרויות וההזדמנויות וכמובן לקחנו בחשבון מה ההשלכות של ימי החופשה על ציבור העצמאים.

עודד פורר: אני רוצה לפתוח ולתת בראשי פרקים את אומדני העלויות.

<קריאה: דיברנו גם על החרדים והערבים.

עודד פורר: נכון.

עודד פורר: כשדנו בחופשת הקיץ וחגי תשרי במערכת החינוך, לקחנו בחשבון את מערכת החינוך החרדית כדוגמא.

עודד פורר: אני רוצה לגשת לאומדני העלויות ולהתחיל מאומדן העלויות של מרכז המחקר והמידע של הכנסת.

עודד פורר: הוא מבחינתנו זה שהתייחסנו אליו, שאומר שעלות יום הוראה בבתי הספר היסודיים, כ-60 מיליון שקל והעלות הממוצעת ליום הוראה בגני הילדים, ניקח את המרחיב, כ-20 מיליון שקל.

עודד פורר: צריך להבין, החישוב הזה נעשה לא על החישוב של יום שולי שאני מוסיף אותו למערכת, אלא לקח את כל העלות של ימי ההוראה, חילק אותם.

עודד פורר: זאת אומרת שהמחירים האלה הם יקרים בהרבה ממה שעולה אם עכשיו אני מוסיף יום במערכת החינוך וכמה זה יעלה בסופו של דבר לאוצר אבל אנחנו אמרנו, נהיה במחמירים.

עודד פורר: באותו הקשר, גם המועצה הלאומית לכלכלה הציגה לנו שלושה מודלים: מודל אחד מצומצם, מודל אחד רחב יותר.

עודד פורר: המודל המצומצם מצביע על תועלת של 90 מיליון שקל ליום נטו, זאת אומרת זה אחרי שהם ניכו את אותן עלויות שמפורטות למעלה ובמודל מרחיב הם אפילו הגיעו ל-250 מיליון.

עודד פורר: אנחנו מתייחסים, עוד פעם, למודל המצומצם, הזהיר יותר, השמרן יותר של 90 מיליון.

עודד פורר: אם אנחנו נלך למה אומדן ההכנסות, זאת אומרת אם אנחנו עושים שינוי כזה, מה מרוויחה מדינת ישראל?

עודד פורר: מה היא יכולה להכניס?

עודד פורר: אז למדנו מחבר הכנסת טרכטנברג שהיה מישהו שהיה בצד השני של המועצה הלאומית לכלכלה פעם, אחד האומדנים שמשתמש בהם האוצר אומר שגידול בתוצר, 38 אחוז ממנו הולך להכנסות המדינה בסופו של דבר, זאת אומרת שאנחנו מדברים על גידול בהכנסות המדינה, על כל יום כזה, של בין 35-34 מיליון שקל ל-95 מיליון שקל גידול, זאת אומרת שגם אם ניקח את כל העלויות, יש כסף שאמור להיכנס חזרה ולפצות ואי אפשר לראות את זה רק דרך החור של הגרוש, זאת אומרת זה עולה לי 400 או 500 או 900 מיליון שקל, אז זה מה שזה עולה לי.

עודד פורר: לא, יהיה למדינה גם כסף שהיא תראה בצד ההכנסות.

<קריאה: אתה גם לא יכול לאמוד לגמרי את המספר.

עודד פורר: לא יכול לאמוד לגמרי.

עודד פורר: אנחנו אבל כן נותנים איזושהי הערכה שמרנית.

עודד פורר: עכשיו אני רוצה להתייחס לכמה נקודות והצעות שעלו במהלך הדיונים.

עודד פורר: ההצעה הראשונה היא כמובן הצמדת לוח השנה העברי ללוח החופשות.

עודד פורר: אנחנו מדברים על זה שכל לוח החופשות לאורך כל שנת הלימודים נוהג לפי הלוח העברי.

עודד פורר: לוח החופשות בקיץ נוהג לפי הלוח הלועזי.

עודד פורר: זה יוצר עיוות שהוא עיוות בנוי, מובנה, שחייבים להתגבר עליו.

עודד פורר: מה קורה?

עודד פורר: קורה שאנשים חוזרים מחופשת הקיץ ועובר שבוע והם יוצאים לחופשת ראש השנה.

עודד פורר: למשל, השנה ראש השנה נופל ב-24 בספטמבר.

עודד פורר: השנה כשנחזור ללימודים, שלושה שבועות אחר כך אנחנו כבר בראש השנה.

עודד פורר: בשנה הבאה ערב ראש השנה נופל ביום ראשון, 9 בספטמבר, זאת אומרת שבשנה הבאה אם המצב ימשיך, יחזרו, ילמדו שבוע אחד מראשון עד שישי ויצאו לחופש.

עודד פורר: זה בדיוק אותו עומס חופשות.

עודד פורר: עומס החופשות לא מורכב רק ממספר הימים.

עודד פורר: הוא מורכב גם מאיך אנחנו מפזרים אותם ולעיתים מבלי לפגוע בימי החופשה של המורים, מבלי לפגוע בהסכמי השכר, בניוד ימים אפשר לפעול אחרת.

עודד פורר: עלתה ההצעה להגדיר את א' באלול תמיד כיום ראשון ללימודים ולא על פי הלוח הלועזי.

עודד פורר: ההצעה הנוספת שעלתה היא להוסיף ימי גשר במקום ימי חופשה, במהלך השנה.

עודד פורר: הרי אם כמו שקרה השנה, חופשת שבועות הסתיימה ביום חמישי.

עודד פורר: חלק נכבד של ההורים לא שלחו את הילדים בכלל ביום שישי.

עודד פורר: זה יום מבוזבז.

עודד פורר: למה לא להפוך אם אני יודע מראש שאלה הימים, את היום הזה ליום גשר ובתמורה לוותר על יום חופשה במקום אחר?

עודד פורר: זאת גם חשיבה פדגוגית.

עודד פורר: זאת גם חשיבה לטובת התלמידים כדי ליצור רצף לימודי ולא שהם באים לאיזה חצי יום וחוזרים.

עודד פורר: כנ"ל, גם עלה הנושא של ביטול חופשות באסרו חג, אותו חג שאף אחד לא מכיר.

עודד פורר: כאן כמובן לקחנו בחשבון שמתוך שלושת ימי האסרו חג, שבועות, סוכות ופסח, פסח זה גם ה"מימונה".

עודד פורר: שם זה למשל עלה גם בדיונים כיום שאמנם זה אסרו חג אבל יש בו משמעות אחרת גם לציבור הישראלי ולא בהכרח שם חייבים לבטל.

עודד פורר: ימי בחירה למורים זה נושא שעלה כחוט השני לפחות מהשיחות שלנו עם המורים עצמם.

עודד פורר: לא תמיד הארגונים או לא תמיד משרד האוצר שמאוד חושש מהכיוון הזה, עלה על זה, אבל המורים עצמם העלו בעיה שלומר את האמת, מובילה את המורים לשקר.

עודד פורר: למורים יש ימי הצהרה שהם יכולים להצהיר שהם חולים.

עודד פורר: מה קורה למורה שלילד שלו יש בר מצווה והוא רוצה לעלות לכותל לעשות את בר המצווה?

עודד פורר: לא משנה מה, יש לו אירוע משפחתי שהוא רוצה לחגוג.

עודד פורר: הרי הוא יחגוג את האירוע המשפחתי.

עודד פורר: הוא מצהיר יום מחלה.

עודד פורר: הוא לא מוותר על האירוע המשפחתי שלו.

עודד פורר: המערכת מחנכת את המערכת לשקר.

עודד פורר: אנחנו אמרנו, יכול להיות שאפשר לאפשר עוד ימי בחירה למורים לנושאים אישיים ספציפיים מסוימים בצורה מצומצמת ואז נקל בימי חופשה במקומות אחרים.

עודד פורר: בית הספר של החופש הגדול עלה כאחד הפתרונות.

עודד פורר: הוא קיים בחלק מהמקרים.

עודד פורר: יודגש, בכל הוועדה דובר על זה שזה יכול להיות חלק מהפתרון.

עודד פורר: זה לא הפתרון.

עודד פורר: ישנם הורים שלא שולחים את הילדים לבית הספר של החופש הגדול.

עודד פורר: יש שם המון בעיות, או מכפיה, שכופים בחלק מהמקרים על מורים לעבוד בתקופה הזאת או מכך שאין צוות ואז אתה שולח את הילד שלך לאיזושהי קייטנה עם צוות שהוא לא ראוי, לכן זה יכול להיות חלק מהפתרון.

עודד פורר: זה מקל, אין ספק, זה מקל על 400,000 ילדים שנמצאים היום בתוך המערכת הזו אבל עדיין ישנם ילדים שלא הולכים למערכת הזו וגם כאן צריך להחיל את זה במסגרת קייטנות בגני הילדים.

עודד פורר: אי אפשר להגיד, אני פותר את הבעיה לכיתות א'-ג' בלי לגעת בגני הילדים.

עודד פורר: סיום שנת הלימודים, גם כאן עלה הנושא של החופש הגדול כחופש גדול מדי שאם נקצר אותו למשל לששה שבועות, נכניס בתוכם את שלושת השבועות של בית הספר של החופש הגדול, העומס שנשאר על ההורים הוא שלושה שבועות, הוא עומס הרבה יותר סביר ובמקביל כמובן אנחנו יכולים ליצור סופי שבוע ארוכים וגשרים.

עודד פורר: עשינו דיון שייחדנו אותו לחינוך המיוחד.

עודד פורר: כאן עלתה הסוגיה גם של הארכת שנת הלימודים שהיום היא כאילו עד ה-15 באוגוסט אבל בפועל זו לא הארכה באמת, מה שמוביל לזה שאנשים בחינוך המיוחד מקבלים שירותים פחות טובים, הרבה פחות שעות, בלי סייעת, ועלה נושא נוסף על האפשרות שבחינוך משולב לאפשר לסייעות להשתתף גם בקייטנות שנערכות מחוץ לבית הספר כדי שלא יהיה איזשהו בידוד לאותו ילד שבמהלך השנה הוא עם סייעת משלבת ומה קורה איתו בחופשת הקיץ?

עודד פורר: נושא נוסף שעלה הוא הביטוח של העובדים, המורים, הגננות, הגננים שמגיעים לבתי הספר או לגני הילדים בתקופת החופש.

עודד פורר: היא גננת שרוצה להשקיע.

עודד פורר: היא באה שבוע קודם.

עודד פורר: היא רוצה לסדר את השמות לילדים על המגרות, היא רוצה קצת להכין את הגן.

עודד פורר: למדנו שהן לא מבוטחות.

עודד פורר: נכון שיש פסיקה שאמרה, כן יש ביטוח, אבל העניין הזה חייב להיות מוסדר.

עודד פורר: אני לא חושב שמורה שהגיע לעבוד בימי החופשה שלו אחר כך צריך ללכת לבית משפט בשביל לקבל את הביטוח שמגיע לו.

עודד פורר: מכאן הגענו בעצם לאופציות לפתרון.

עודד פורר: אנחנו מניחים בפני הוועדה שלוש אופציות ובכוונה שמנו שלוש אופציות שהן אפשרויות.

עודד פורר: חלקן מרחיבות יותר, חלקן מצמצמות יותר ובסוף מתוכן אנחנו גם נגיד מה האופציה המומלצת שלנו.

עודד פורר: אז האופציה המורחבת יותר לפתרון, שאומרת, אנחנו הולכים על כל הקופה, מה שנקרא, ועושים ממש פתיחה לגמרי של החופשים, אומרת שאנחנו נקצץ את חופשת הקיץ לששה שבועות, ניתן גשר בין יום הכיפורים לסוכות.

עודד פורר: זה יחזיר שניים וחצי ימים בממוצע.

עודד פורר: נבטל את חופשת האסרו חג, ניתן בית ספר של החופש הגדול בחנוכה ובפסח, נבטל את החופשה בשושן פורים, נבטל את החופשה של ל"ג בעומר, נבטל את אסרו חג של שבועות ואת יום העצמאות, נקבע שתמיד יום העצמאות, הוא לא חל בדרך כלל ב-ה' באייר כי כשזה נופל ביום שבת או ביום שישי או ביום ראשון אי אפשר לחגוג את יום העצמאות, תמיד מזיזים אותו.

עודד פורר: נקבע שיום העצמאות יחול ביום חמישי בשבוע של ה' באייר וניתן גשר ביום שישי.

עודד פורר: זאת גם אחת ההצעות שעלו.

עודד פורר: אנחנו מדברים סך הכל על צמצום שניים עשר וחצי ימי הוראה.

עודד פורר: אם אני מוסיף את ימי החופשה לעומת המשק, זה אומר שאני צמצמתי פה, כשאני מוסיף את בית הספר של החופש הגדול, עשרים ושלושה וחצי ימי חופש.

עודד פורר: זה יותר משלושה שבועות שהורדתי מהעומס.

עודד פורר: זה משמעותי.

עודד פורר: אמרנו, בואו נלך רגע לפתרון מצומצם שהוא כמעט ללא עלויות, שלא פוגע ולו במקצת בציבור המורים, בימי החופש שלהם ושמנו אופציה שנייה של פתרון מצומצם שאומרת, לא נקצר לששה שבועות את חופשת הקיץ, נקצר אותה לשבעה שבועות, ניתן את אותו גשר בין יום הכיפורים לסוכות, נבטל את האסרו חג של סוכות ושבועות, בית הספר של החופש הגדול בפסח ובחנוכה.

עודד פורר: לא נעשה שינוי בפורים, לא נעשה שינוי בל"ג בעומר וניתן ארבעה סופי שבוע ארוכים במסגרת אותה חקיקה שעברה כבר בקריאה טרומית, של חבר הכנסת אלי כהן, שר הכלכלה היום.

עודד פורר: נחזיר עוד ארבעה ימים למורים.

עודד פורר: אני מגדיל בעוד ארבעה ימים את ימי החופש גם של ההורים.

עודד פורר: את זה גם צריך לזכור.

עודד פורר: אנחנו מגיעים בעצם לזה שפגעתי בממוצע בחצי יום הוראה במורים, זאת אומרת אין פה פגיעה מבחינת מספר הימים של המורים וצמצמתי את ימי החופשה לעומת המשק כשאני מוסיף את בית הספר של החופש הגדול ב-אחד עשרה וחצי ואת הפער בכלל בחמש עשרה וחצי כי צריך להוסיף את אותם סופי שבוע ארוכים שנוספו למורים.

עודד פורר: הפתרון השלישי שאנחנו מציעים הוא פתרון שמשלב בין שתי ההצעות, שעדיין מקצר את החופש הגדול לששה שבועות, עדיין נותן את אותם גשרים שדיברנו עליהם.

עודד פורר: אנחנו כן מבטלים את חופשת ל"ג בעומר, אנחנו כן נותנים שלושה ימי בחירה למורים ואנחנו כן נותנים עוד ארבעה סופי שבוע במהלך השנה, סופי שבוע ארוכים שיפוזרו במהלך השנת הלימודים בהתאם ללוח השנה הרלוונטי.

עודד פורר: אני חייב לגעת בנקודה הזו של סופי השבוע הארוכים.

עודד פורר: אלה ארבעה ימים שאני התנגדתי אליהם כשהם באו כחקיקה לבד, זאת אומרת כשחבר כנסת כהן הביא את החקיקה שלו על ששה סופי שבוע ארוכים, מנותקת מקיצור חופשות, אמרתי, אני לא מוכן לזה.

עודד פורר: לא יכול להיות שיהיה ציבור עצמאיים שלא יצא לחופש וציבור שכירים שיהיה בחופש.

עודד פורר: בפועל כשאנחנו עושים את זה כמכלול ואני דיברתי עם חלק מארגוני העצמאיים, עם לה"ב.

עודד פורר: דיברתי עם נשיא לשכת יועצי המס שבירך על התכנית הזו.

עודד פורר: אמרתי, תראו, אתם תרוויחו כי העובדים שלכם שבאים שבועיים יבואו שבועיים פחות עם הילדים לעבודה.

עודד פורר: הורה שבא עם הילד לעבודה לא עובד.

עודד פורר: הפריון שלו הוא אפס.

עודד פורר: הוא לא קיים.

עודד פורר: הוא פוגע לעיתים גם בפריון של עובדים אחרים שם, כי אין מה לעשות, זה מעסיק את כל המשרד, את מקום העבודה, לכן כשאתה בא לארגוני העצמאיים ואתה אומר להם, חברים, יהיו סופי שבוע ארוכים, הסוחרים שביניכם ירוויחו מזה כי יהיה מסחר ער.

עודד פורר: מי שעוסק בתיירות ירוויח מזה וגם מי שלא, ירוויח מזה כי אני מקצץ את החופשה של המורים בחופש הגדול.

עודד פורר: זה נותן תמונה יותר מאוזנת.

עודד פורר: כאן אנחנו מדברים על ארבעה וחצי ימי הוראה וצמצום של חמש עשרה וחצי ימים לעומת המשק.

עודד פורר: אם אני מוסיף את אותם ארבעה סופי שבוע ארוכים אנחנו מגיעים לעשרים ימים שצמצמנו את הפער.

עודד פורר: במקום שישים וששה ימים פער יהיה פער של ארבעים וששה ימים בין החופשה של ההורים למורים.

עודד פורר: אני חושב שזה דרמטי וזה עם עלויות שהן יחסית מינימליות.

עודד פורר: על הבסיס הזה אני רוצה להגיע ולהקריא את המלצות הוועדה.

המלצות הוועדה לממשלה: הם יקבלו את זה חזרה במהלך השנה.

המלצות הוועדה לממשלה: אנחנו לא נוגעים במספר הימים בתיכונים.

המלצות הוועדה לממשלה: הוועדה ממליצה כן להצמיד את ימי החופש של התיכונים לשאר בתי הספר, זאת אומרת לא יכול להיות שבתי הספר התיכוניים יתחילו ללמוד ב-1 בספטמבר והיסודיים וגני הילדים ב-א' באלול.

המלצות הוועדה לממשלה: זה משהו שהוא לא ישמע.

המלצות הוועדה לממשלה: הוועדה ממליצה לממשלה לאפשר למורים שלושה ימי בחירה כימי חופש במהלך השנת הלימודים, שיוגדרו לטובת אירועים אישיים, זאת אומרת הוא לא יוכל לקחת את זה כי הוא מצא דיל טוב לקפריסין או ליוון.

המלצות הוועדה לממשלה: הוא יוכל לקחת את זה כי יש לו אירוע אישי שהוא היה לוקח אותו בסיבה אחרת.

המלצות הוועדה לממשלה: היה מה שנקרא מרמה את המערכת שיודעת שמרמים אותה.

המלצות הוועדה לממשלה: הוועדה ממליצה לממשלה שבמסגרת אימוץ לוח החופשות מקוצר כמצורף בהמשך תאומץ גם תכנית שתפזר חמישה ימי חופשה לטובת סופי שבוע ארוכים.

המלצות הוועדה לממשלה: מועדי סוף השבוע יקבעו על ידי ועדת מנכ"לים.

המלצות הוועדה לממשלה: אנחנו חושבים שצריכה להיות ועדת מנכ"לים בראשות מנכ"ל משרד החינוך, כלכלה, פנים, אוצר ותיירות.

המלצות הוועדה לממשלה: הם ישבו בסביבות חודש אדר, מרץ, יגבשו איך נראים אותם חמישה סופי שבוע ארוכים כי גם זה צריך להיות מותאם ללוח השנה העברי, כמו שציינתי איפה שבועות נופל, איפה ט"ו בשבט, איפה ל"ג בעומר.

המלצות הוועדה לממשלה: ההמלצה הזו עם כל לוח החופשות תבוא לאישור ועדת החינוך מהסיבה הפשוטה, שאנחנו לא חושבים שכל תזוזה כזו צריכה להיות בלי שאיזושהי ביקורת ציבורית רואה אותה.

המלצות הוועדה לממשלה: הוועדה ממליצה לקבוע כי בחופשות חנוכה וטרום פסח יינתן לילדי גני הילדים, בתי הספר היסודיים, כיתות א' עד ד' פתרון של קייטנה ובית הספר של החופש הגדול.

המלצות הוועדה לממשלה: הוועדה ממליצה שהממשלה תקבע שתוספת ימי הלימודים שניתנו לחינוך המיוחד יוגדרו כהארכת שנת לימודים ויינתו בהם כל התוספות והסיוע הניתנים במהלך כל השנה.

המלצות הוועדה לממשלה: הוועדה מבקשת לקבוע בנוסף כי המורים והגננות ייהנו מביטוח גם בחופשות במידה והם מגיעים למקום העבודה.

המלצות הוועדה לממשלה: אני כן אוסיף להמלצה לגבי החינוך המיוחד גם מה שאמרתי קודם, שסייעת שיוצאת בחינוך משולב תוכל להגיע לכל מקום.

המלצות הוועדה לממשלה: אין לזה אפילו עליות.

המלצות הוועדה לממשלה: יש לזה פשוט את הפתרון הבירוקרטי.

המלצות הוועדה לממשלה: הוועדה ממליצה למליאת ועדת החינוך וליו"ר ועדת החינוך לקבוע שהמלצה זו תוגש לממשלה בדרישה שהיא תהווה קווי יסוד למשא ומתן מול ארגוני המורים על מנת שיינתן פיצוי ראוי למורים ולגננות בגין קיצוץ ימי החופשה שלהם.

המלצות הוועדה לממשלה: אם אנחנו באים ואומרים, תקצצו ארבעה וחצי ימי חופש מימי החופש של המורים, אנחנו חושבים שמגיע להם פיצוי.

המלצות הוועדה לממשלה: צריך להיכנס איתם למשא ומתן על הבסיס הזה.

המלצות הוועדה לממשלה: הוועדה ממליצה לקבוע כי היה והממשלה לא תיגע בהמלצות האלה, לא תקדם אותם ולא תיכנס באמת לאותו מתווה, אנחנו נבקש לקבוע את זה בהליך של חקיקה ואנחנו מבקשים לקבוע כי כל שינוי בלוח החופשות ידרוש אישור של ועדת החינוך של הכנסת כדי למנוע את הפארסה שראינו בל"ג בעומר.

המלצות הוועדה לממשלה: אנחנו נוסיף את הטבלה האחרונה שהיא בסוף הטבלה המסכמת והיא הטבלה המומלצת שאנחנו מגישים.

המלצות הוועדה לממשלה: על מה שציינתי קודם לגבי יום העצמאות, היתה בקשה גם חבר כנסת יוגב אחרי שהוא התייעץ עם אנשים שנוגעים בדבר.

המלצות הוועדה לממשלה: הוא אמר, תשמעו, לא כזה פשוט הנושא של ה' באייר עם יום העצמאות.

המלצות הוועדה לממשלה: ישנם אנשים שסבורים שלא צריך לגעת בזה.

המלצות הוועדה לממשלה: החלטנו לא להיכנס לאיזשהו עימות על הסיפור הזה.

המלצות הוועדה לממשלה: לא נגענו בחקיקה ביום העצמאות.

המלצות הוועדה לממשלה: הוא יישאר וימשיך להיות כפי שהוא ונתנו פשוט חמישה סופי שבוע ארוכים שאותה ועדת מנכ"לים תחליט איך לפזר אותם.

יעקב מרגי: לא השארתם את זה אפילו לבחינה?

עודד פורר: אפשרתי את זה לבחינה.

עודד פורר: אני לא בא ואומר, חבר'ה, זו המלצה שאנחנו חושבים שצריך ללכת איתה עד הסוף וצריך אותה בחקיקה.

עודד פורר: צריך לבחון אותה.

יעקב מרגי: היא נכונה בלי שום קשר לבחינת סוגיית ימי החופשה.

עודד פורר: נכון.

עודד פורר: אנחנו חושבים שצריכים להיות חמישה סופי שבוע ארוכים.

עודד פורר: אם תיתן אותו ביום העצמאות, אז ארבעה סופי שבוע ארוכים אחרים.

עודד פורר: ככה הגענו למתווה שאומר, בסך הכל כל הפגיעה בהסתדרות המורים לגבי מורים בבתי הספר היסודיים וגני הילדים, אני לא חושב שזאת עילה להשבתת המשק.

עודד פורר: אני חושבת שזאת עילה לכניסה למשא ומתן לתוך העניין הזה, מה הפיצוי שצריך להינתן למורים ואיזה צמצום אנחנו נעשה.

עודד פורר: אנחנו גם קבענו מתווה יישום.

עודד פורר: אנחנו ממליצים ליישם את התכנית הזאת בצורה הדרגתית.

עודד פורר: הוועדה ממליצה על החלה הדרגתית כך שכבר בשנת הלימודים הקרובה יחל לפעול בית הספר של החופש הגדול בצורה המורחבת שלו ויקוזזו ימי האסרו חג ובמקומם ינתנו שני סופי שבוע ארוכים כבר בשנת הלימודים הקרובה.

עודד פורר: בנוסף, בשנת הלימודים הבאה, תשע"ט ינתנו עוד שני סופי שבוע ארוכים ועוד שני ימי בחירה למורים והשנה הזו תסתיים ב-ח' בתמוז כלומר ב-11 ביולי.

עודד פורר: שנת הלימודים שאחריה, שנת הלימודים תשע"ט/ע"פ נפל לנו כנראה שיש לנו איזה שהם סימנים גם משמיים.

עודד פורר: ה-1 בספטמבר הוא א' באלול ואנחנו ביקשנו לקבוע שזאת תהיה השנה שממנה תתחיל הרפורמה באופן מלא.

עודד פורר: עשינו שנתיים של הסתגלות גם מבחינת העלויות והפריסה.

עודד פורר: אני אסכם רק ואומר שלפי החשבון שלנו ארבעה וחצי ימי חופש כפול אותם 80 מיליון שזה 60 מיליון בתי ספר יסודיים ו-20 מיליון בגני הילדים זה 360 מיליון שקל.

עודד פורר: נוסיף לזה את ה-400 מיליון שקל על עשרה-אחד עשר ימי בית הספר של החופש הגדול שאנחנו מעריכים אותם בעלות של 40 מיליון שקל, הגענו לעלות של כל התכנית הזו, 900 מיליון שקל כעלות ישירה, מורחבת, הכי גדולה כפי שאנחנו רואים אותה, שכמובן היא תצטמצם עם אומדן ההכנסות כפי שראינו שוב.

עודד פורר: אני רוצה שוב להודות לך ולחברי הוועדה ולומר לסיום.

עודד פורר: יש כאן רוח גבית מהציבור.

עודד פורר: הציבור רוצה תכנית רחבה, רוצה תכנית שרואה את הכל ואני חושב שיהיה נכון אם שרי החינוך והאוצר לא יחששו להיכנס כאן למשא ומתן מול הארגונים ולראות איך מיישמים את התכנית הזו במהרה בימנו.

עודד פורר: תודה.

יעקב מרגי: תודה רבה לך.

יעקב מרגי: אין ספק, כפי שחשבנו ואמרנו, עבודה יסודית.

יעקב מרגי: אני חושב שיש פה בסיס רחב שממנו השרים יכולים לקחת והממשלה יכולה לקחת וליישם.

יעקב מרגי: אני חושב שעשיתם עבודה מקיפה, נגעתם בכל הנקודות שבאמת כל ההצעות נגעו בהן.

יעקב מרגי: אני שמח שגם התייחסתם לסוגיה הזו ונאמרה אמירה, להיכנס למשא ומתן עם המורים.

יעקב מרגי: אם מישהו רצה לקחת את זה כצעד כוחני, אז לא היה פה צעד כוחני.

יעקב מרגי: ההיפך הוא הנכון.

יעקב מרגי: זה כוח חלוץ לפני המחנה, לתת חומר רקע.

יעקב מרגי: אני מתכונן כמליאת הוועדה, א', לאשר את ההמלצות היום, להגיש אותן גם לממשלה, לראש הממשלה וכן לשר החינוך.

<קריאה: התכוונת לשר החינוך ושר האוצר.

יעקב מרגי: לא, ראש הממשלה, שר האוצר, שר החינוך.

יעקב מרגי: תודה על התיקון.

יעקב מרגי: נעשה את זה במעמד אישי.

יעקב מרגי: חברי ועדת המשנה ימסרו את זה.

יעקב מרגי: נקבע את התאריכים.

יעקב מרגי: נעשה את זה כמה שאפשר יותר מוקדם.

יעקב מרגי: אני חושב שזה מסמך עבודה שיכול לשמש את כל תהליך קבלת ההחלטות סביב מערכת החינוך והחופשות.

יעקב מרגי: אני אתן התייחסויות לחברי הכנסת ולאחר מכן נשמע גם את משרד החינוך, גם את נציגות ההורים ואורחים נוספים.

יעקב מרגי: חברת הכנסת מירב בן ארי, בבקשה.

מירב בן ארי: תודה אדוני היושב ראש.

מירב בן ארי: ראשית, אני רוצה להגיד לחבר הכנסת פורר, שאפו, כל הכבוד.

מירב בן ארי: אני בהרבה ועדות משנה וועדות שונות ועשית כאן עבודה נהדרת, עמוקה.

עודד פורר: עשינו, עשינו.

מירב בן ארי: בסדר, עשיתם.

מירב בן ארי: תן לי רגע להגיד עליך משהו.

מירב בן ארי: אל תדאג, אני אגיד על השאר.

מירב בן ארי: באמת לקחת כאן נושא ומה שנקרא עשית עבודת עומק ומגיע לך, וכן, גם חברי הכנסת החברים, גם הוועדה, גם חברי הוועדה, גם איילת נחמיאס ורבין שהיא לא חברת ועדה ופעילה מהיום הראשון.

יעקב מרגי: מחויבת לנושא.

מירב בן ארי: יפה, אז אני אפרגן.

מירב בן ארי: עכשיו אני קצת אהרוס את המסיבה כי בכל זאת אני מה שקוראים נציגת שר האוצר פה, אפשר לומר.

מירב בן ארי: קודם כל צריך להבין משהו אחד.

מירב בן ארי: המתווה, מה שנמצא פה זה המלצות כמובן.

מירב בן ארי: בסופו של דבר ההחלטה תהיה של שר האוצר ושר החינוך כאשר מדובר על עלות שכבר נבדקה, של 400 מיליון שקל ששר האוצר צריך למצוא מקורות תקציביים.

מירב בן ארי: נכון, זה לא כסף של אבא שלו, זה כסף של המדינה וצריך למצוא מקורות תקציביים.

יעקב מרגי: מירב, אמר לי מנכ"ל משרד החינוך, יעקב, כל ישיבה שלך עולה לנו עשרות מיליונים, לפעמים מאות מיליונים.

מירב בן ארי: נכון.

עודד פורר: לרחל עזריה הוא מצא 230 מיליון שקל נורא מהר.

מירב בן ארי: 257 מיליון ובפעם הראשונה שבדקתי רחל עזריה לא היתה בהיריון אלא אני, ואני לא נהניתי מזה.

מירב בן ארי: בוא נגיד שאלפי נשים במדינה ייהנו, דווקא לא רחל עזריה ואפילו לא אני.

יעקב מרגי: ולא הזכרנו את הצהרונים ב-900 מיליון שקל.

מירב בן ארי: ואת נקודות הזיכוי שכולם קיבלו ביולי, אבל אני לא רוצה להיכנס לכל ההבטחות של שר האוצר.

מירב בן ארי: זה נשאיר לפעם אחת.

מירב בן ארי: אני רוצה להתייחס לגופו של עניין.

מירב בן ארי: 300-400 מיליון שקל של התכנית שמתווים שני המשרדים, זה העלויות שלה, שלהם צריך למצוא מקורות תקציביים, למה?

מירב בן ארי: כי זה לא בתוך ה-60 מיליארד שקל תקציב משרד החינוך אלא זה תקציב אקסטרה שצריך למצוא לו מקורות וכרגע כמו ששמעתם את שר האוצר רק לפני שבוע, מי שראה את הריאיון ב"פגוש", מחפשים את המקורות האלה, אז לכן צריך לחכות.

מירב בן ארי: דבר שני שאני חייבת לומר, אישור כזה לתכנית כזו ולא משנה, אני מניחה שאם שר החינוך באמת יקח את מה שפורר והצוות באמת ישבו וכתבו, וכתבנו אני יכולה להגיד, צריך לקחת משם דברים, אין ספק, ויעשה בשכל אם יקח, אבל צריך להבין משהו אחד.

מירב בן ארי: בסוף, ומי ששמע גם היום את שמואל אבוהב בגלי צה"ל, יודע שלא תהיה פגיעה.

מירב בן ארי: לא יהיה שינוי בחופש הגדול ולא תהיה פגיעה במורים וזה חייבים להבין.

מירב בן ארי: אני רק אומרת ממה שישבתי בשיחות עם שר האוצר.

מירב בן ארי: אני אומרת את זה בזהירות רבה כי בסוף אני ישבתי מול שר האוצר בשלושה מפגשים ובזהירות רבה אני אומרת שצריך לשים לב לדברים האלה.

מירב בן ארי: גם אני אומרת על החופש הגדול, גם אני אומרת על שלא תהיה פגיעה במורים, גם אני אומרת על המקורות התקציביים שצריך למצוא אותם.

מירב בן ארי: גם יש לי עוד דבר אחד לומר, שהתחלתי להגיד אותו עכשיו.

מירב בן ארי: אישור של מתווה כזה צריך להיות באישורה של הכנסת.

מירב בן ארי: הכנסת, להזכירכם, מסיימת בשבוע הבא את המושב, זאת אומרת שאישור של מתווה כזה יכול להיות רק במושב הבא.

מירב בן ארי: אגב, שימו לב שהחופשה הראשונה שאנחנו מדברים עליה היא בחנוכה לכן זה יכול להסתדר, אבל חשוב לומר שכל האישור הזה יהיה רק במושב הבא שאני מאוד מקווה שנהיה פה כולנו.

מירב בן ארי: אמרתי את הכל בזהירות.

יעקב מרגי: תודה.

יעקב מרגי: דברים שאנחנו לא יודעים או מה?

מירב בן ארי: אני רק קוראת עיתון כל בוקר.

איילת נחמיאס ורבין: מקסימום נעשה בית ספר בצוללת.

מירב בן ארי: אם את אמרת צוללות, אני רק אמרתי שאני מאוד מקווה.

יעקב מרגי: לסכם.

יעקב מרגי: תודה.

מירב בן ארי: רגע, משפט אחרון אני רוצה להגיד.

מירב בן ארי: כל מה שאני אומרת הם דברי טעם, תאמין לי.

איילת נחמיאס ורבין: כמו תמיד.

מירב בן ארי: תודה.

מירב בן ארי: הדבר האחרון שחשוב.

מירב בן ארי: החוק או הסידור או המתווה או איך שתקראו לזה צריך להתחיל בגנים שכפופים למשרד החינוך ולהיות לבתי הספר היסודיים.

מירב בן ארי: עם כל הכבוד, התיכוניים לא צריכים להיות בסיפור הזה.

מירב בן ארי: מי שצריך להיות פה, ואם אנחנו הולכים לגייס לזה תקציב ותקציב גדול, צריך להיות על בתי הספר היסודיים ועל הגנים.

מירב בן ארי: התיכוניים צריכים את הימים האלה לבגרויות.

מירב בן ארי: אני וחבר הכנסת מרגי סיירנו בתיכונים.

מירב בן ארי: שמענו את החבר'ה, ראינו וחד משמעית נאמר לנו גם על ידי המורים, גם על ידי התלמידים עצמם שהם צריכים עוד יותר ימים ובטח שלא שיורידו להם ימים.

יעקב מרגי: תודה.

יעקב מרגי: פרופ' מנואל טרכטנברג, בבקשה.

מנואל טרכטנברג: אדוני היושב ראש, קודם כל ברכות לך שיזמת את הקמת ועדת המשנה ולקחת אחריות על הנושא החשוב הזה וכמובן ברכות חמות מאוד לידידי חבר הכנסת עודד פורר על עבודה מצוינת.

מנואל טרכטנברג: לי יש ניסיון לא קטן בוועדות למיניהן.

מנואל טרכטנברג: אני רוצה להגיד לך שעשית עבודה טובה ועוד בניהול הוועדה והבאתה לסיור תוך פרק זמן קצר.

מנואל טרכטנברג: אפשר גם להקים ועדה וגם להביא תוצאות בפרק זמן סביר.

מנואל טרכטנברג: לא רק מותר, אפשר.

מנואל טרכטנברג: תרשו לי שנייה לשים את הדברים בקונטקסט יותר רחב.

מנואל טרכטנברג: יש מדינה ויש חברה בישראל.

מנואל טרכטנברג: אנחנו התברכנו בכך שיש לנו הרבה ילדים ואנחנו עובדים מאוד קשה, גם גברים וגם נשים, אלא מה, שיש שלושה דברים שלא מסתדרים במדינה הזאת: הורות, חינוך ותעסוקה לא הולכים ביחד, למה?

מנואל טרכטנברג: כי מדינת ישראל לאורך זמן לא לקחה אחריות על כך שהורים יוכלו גם לגדל ילדים, גם להביא אותם לקו הסיום במערכת החינוך וגם להתפרנס ולקיים קריירות בכבוד.

מנואל טרכטנברג: מדינת ישראל עד היום לא לקחה אחריות מלאה על הדברים האלה ולא מסתכלת בצורה מערכתית על הדברים האלה ולכן הדיונים הם תמיד נקודתיים, אולי נזיז את ל"ג בעומר לפה.

מנואל טרכטנברג: זו הבעיה?

מנואל טרכטנברג: איפה אנחנו חיים?

יעקב מרגי: אבל ל"ג בעומר תרתי משמע הצית את המחאה.

מנואל טרכטנברג: נכון, בסדר גמור, אז פעם זו מחאת העגלות ופעם זה הקוטג'.

מנואל טרכטנברג: צריך הסתכלות מערכתית ולקחת אחריות על המכלול וזו פעם ראשונה שנושא שאין הורה במדינת ישראל שלא מתמודד עם הבעיה הזאת וזועם על הדבר הזה לפחות חמש פעמים בשנה ומדינת ישראל ממשיכה בדרכה כאילו שום דבר לא קורה, אז פעם ראשונה שיש פה הסתכלות מערכתית.

מנואל טרכטנברג: אני אומר לכם, אוי לנו אם גורלו של הדוח הזה יהיה שטוב, פה ניקח משהו קטנצ'יק כזה שירצה את ההוא ולא את ההיא ונמשיך לטמון את הראש בחול.

מנואל טרכטנברג: זה לא בבית ספרנו.

יעקב מרגי: המדינה גם תשלם הרבה והשינוי לא יהיה משמעותי.

מנואל טרכטנברג: נכון מאוד.

מנואל טרכטנברג: אני רוצה להגיד עכשיו ככלכלן, תרשו לי רגע.

מנואל טרכטנברג: העובדה שהורות ותעסוקה איכותית לא הולכים ביחד במדינת ישראל פוגעת קשות במשק.

מנואל טרכטנברג: מי שרוצה לחסוך לעצמו 100 מיליון שקל מפה ולגרום לפגיעה של מיליארדים במשק בגלל פריון העבודה הנמוך של מדינת ישראל, שזו הקללה מספר 1 בתחום הכלכלי ושר האוצר בצדק וגם המנכ"ל שלו מדברים על זה, אז לא יודע מה הוא עושה.

מנואל טרכטנברג: בסוף אתה יכול לחסוך בקטן ולפגוע בגדול ולכן הכל מסתדר כאן.

מנואל טרכטנברג: מה שאנחנו צריכים זה לעשות סדר בעניין הזה, סדר מערכתי וזה מה שבא הדוח הזה ועושה ואני עומד מאחורי ההמלצות האלה במאתיים אחוז, לא במאה אחוז כי יש פה תועלות שמעבר לתועלות להורים.

מנואל טרכטנברג: יש תועלות פדגוגיות.

מנואל טרכטנברג: לא יכול להיות באמת שאתה חוזר מהחופש הגדול ושבוע אחר כך עוד פעם.

מנואל טרכטנברג: איפה נברא דבר כזה מבחינה פדגוגית?

מנואל טרכטנברג: לא יכול להיות דבר כזה, לא חשוב מה.

מנואל טרכטנברג: יש במערכת הקיימת, כאמור, פגיעה כלכלית קשה מאוד למשק ולכן אנחנו צריכים לשנות את זה מהיסוד.

מנואל טרכטנברג: יש כמה עקרונות שנאמרו כאן והם צריכים להיות לנגד עינינו כל הזמן.

מנואל טרכטנברג: א', בשום פנים ואופן הכוונה היא לא לבוא ולהאשים מגזר זה או אחר, בטח לא את המורים ולהגיד, אה, אתם אשמים במצב הזה.

מנואל טרכטנברג: לא.

מנואל טרכטנברג: המורים הם חלק אינטגרלי ממערכת שמתנהלת ככה מסיבות היסטוריות בצורה כזאת.

מנואל טרכטנברג: אלה בוודאי לא האשמים ואסור לנו בשום פנים ואופן לפגוע בהם וצריך לנהוג בהידברות, בדרכי נועם ולהגיע להסכמות.

מנואל טרכטנברג: חד וחלק ואמרת את זה ואני מחזק את העניין הזה עד הסוף.

מנואל טרכטנברג: זה פעם ראשונה.

מנואל טרכטנברג: פעם שנייה, הדרגתיות.

מנואל טרכטנברג: תראו, אנחנו יוצאים לאקספרימנט עם הדבר הזה.

מנואל טרכטנברג: התזוזות האלו, יש להן השלכות אדירות.

מנואל טרכטנברג: אתה מזיז את לוח החופשות מהלוח הקלנדרי ללוח העברי.

מנואל טרכטנברג: אתה יודע מי ידון בזה?

מנואל טרכטנברג: הדירקטוריון של חברות התעופה בעולם.

מנואל טרכטנברג: אני לא צוחק.

מנואל טרכטנברג: יש לזה השלכות אדירות לדברים האלה, שאתה לא יכול לחשוב בראש, לכן הדרגתיות.

חיים ילין: נוביל את ה-OECD.

מנואל טרכטנברג: כן.

מנואל טרכטנברג: זה העיקרון השני שצריך להוביל אותנו בעניין הזה, הידברות והדרגתיות.

מנואל טרכטנברג: עכשיו הפן התקציבי.

מנואל טרכטנברג: שמענו דברים.

מנואל טרכטנברג: קודם כל אני חושב שזה יקרה ונראה אולי בעזרת השם שלטים "נטו חופשות".

מנואל טרכטנברג: זה יכול לקרות.

מנואל טרכטנברג: למה לא?

יעקב מרגי: את כל הקרדיט של הוועדה אני מנדב.

מנואל טרכטנברג: נכון, לגמרי, רק שזה יקרה.

מנואל טרכטנברג: עשינו קצת חישובים ואני אומר לכם שאם פורסים את זה על שלוש שנים התוספת התקציבית שתידרש כתוצאה מזה בהחלט אפשרית במסגרת התקציבית הקיימת, לאמור, הקיימת.

מנואל טרכטנברג: אני מתכוון כאשר אנחנו יודעים כיום על תקציב המדינה עד ל-2019 ובהתאם ליכולת של המשק להגדיל תקציבים החל מ-2019.

מנואל טרכטנברג: זה אפשרי.

מנואל טרכטנברג: אני לעולם לא המלצתי על משהו שהוא לא אחראי מבחינה תקציבית ואתם זוכרים את זה היטב מהמחאה, כמה שאני חטפתי על זה שאני אחראי מבחינה תקציבית.

מנואל טרכטנברג: לא הייתי נותן יד להמלצות האלו אילולא זאת.

מנואל טרכטנברג: יש עוד משהו שאני חייב להגיד.

מנואל טרכטנברג: אני חושב שבמדינת ישראל ראוי שלוח החופשות יהיה על פי הלוח העברי.

מנואל טרכטנברג: גם זה לא רע.

מנואל טרכטנברג: תודה רבה.

מנואל טרכטנברג: איילת נחמיאס ורבין, בבקשה.

איילת נחמיאס ורבין: קודם כל תודה רבה לך חבר הכנסת מרגי, כי כשאני הרגשתי קצת קול קורא במדבר לפני שנה וחצי אתה היית היחיד שנתן לי פה פלטפורמה, שני דיונים.

איילת נחמיאס ורבין: פנינו למשרד החינוך, קיבלנו אפס התייחסות, צריך לומר בקול רם בבוקר הזה.

איילת נחמיאס ורבין: ממש אפס התייחסות כששאלנו על מה מתבסס לוח החופשות, ואתם יודעים, לפעמים בחיים מאבק ציבורי, בסוף הכוכבים מתיישרים באיזושהי צורה כי יושבים כאן הורים עובדים לשינוי ופז כהן, אנשים ששותפים למחאה הזאת הרבה מאוד שנים.

<קריאה: פורום ועדי ההורים.

איילת נחמיאס ורבין: פורום ועדי ההורים, סליחה.

איילת נחמיאס ורבין: אני באמת הרגשתי כשנתקבלה ההחלטה להקים את ועדת המשנה, שבועיים לדעתי אחרי שאני הגשתי את הבג"צ למשרד החינוך, אמרתי, באמת הכוכבים מתיישרים בצורה כזאת, ועודד, עשית עבודה בעיניי פשוט נהדרת עם קשב מאוד גדול לכל השותפים בשולחן.

איילת נחמיאס ורבין: לטעמי חלק גדול מהבעיה היה נעוץ, ויושב כאן עורך דין אסרף, חלק גדול מהבעיה היה שהסתדרות המורים לא נאותה לקריאות שוב ושוב שלנו לבוא לשיח אמיתי, פתוח.

עודד פורר: הם היו בכל הדיונים, זה כן.

איילת נחמיאס ורבין: הם היו בכל הדיונים ואני מאוד מעריכה את עורך דין אסרף אבל אני מרגישה שיש פה גם עניינים פוליטיים משמעותיים ואנחנו הרגשנו צורך מאוד חזק לחזור ולומר, ואני אומר את זה גם הבוקר.

איילת נחמיאס ורבין: המורות והמורים הם בעיניי קודש הקודשים של מערכת החינוך במדינת ישראל וככאלה חייבים להיות שותפים גם לדיונים המורכבים יותר, הקשים ביותר ואנחנו ציטטנו פה כל הזמן מורים ומורות וגם את תנועת המורים שהיא העבירה אגב גם את התכנית של מעבר ל-א' באלול, התכנית שלהם.

איילת נחמיאס ורבין: אנחנו רואים בכם שותפים.

איילת נחמיאס ורבין: שום דבר בעיניי לא משתנה היום כשהמסקנות מונחות על השולחן.

איילת נחמיאס ורבין: עדיין הקריאה היא אותה קריאה.

איילת נחמיאס ורבין: המורות והמורים חייבים להיות שותפים למהלך הזה.

איילת נחמיאס ורבין: הבחירה לא לעשות את זה היא בעיניי בחירה לא נכונה.

איילת נחמיאס ורבין: שאלת הסמכות, חבר הכנסת מרגי, נותרת בעינה, איך משרד החינוך בכלל קבוע את לוח החופשות הזה?

איילת נחמיאס ורבין: כנראה שמשרד החינוך יתן את התשובה ב-23 ביולי כשהוא יצטרך לתת את התשובה לבג"צ ואז מה הוא יבוא ויגיד?

איילת נחמיאס ורבין: אני רוצה לומר לך, חבר הכנסת מרגי, הם יבואו ויגידו, תראו, בכנסת בדיוק הונחו מסקנות, בדיוק הונחה חקיקה, בדיוק עשו ככה, תנו לנו הזדמנות.

איילת נחמיאס ורבין: אני נורא מקווה שזו לא תהיה איזו הימלטות מדיון אמיתי, ראוי ואיכותי במסקנות שיש כאן.

איילת נחמיאס ורבין: עכשיו אני רוצה לומר שלושה דברים נוספים ואחרונים.

איילת נחמיאס ורבין: אחד, אני מרגישה שיש עדיין דברים שיכולנו להניח בתוך ההמלצות, בין אם מדובר בדיון על מעבר לחמישה ימי לימוד ועבודה, בין אם מדובר עם שילוב הנושא של חלופת ימי שישי שהיא חלופה בעיניי מאוד חשובה וצריכה להיות מונחת על השולחן.

איילת נחמיאס ורבין: בעיניי היא גם חוצת מגזרים ואני חושבת שיש לה חשיבות.

איילת נחמיאס ורבין: הדבר הנוסף שזה לא היה מתפקידה של הוועדה אבל אני מרגישה שהוא מאוד נכון, זה כל הנושא של תמריצים למקומות עבודה, לקייטנות במקומות עבודה ותמריצים להקמת מעונות יום במקומות עבודה, נושא שאני מנהלת עליו שיח פתוח עם השר אלי כהן, כי בעיניי זה מאוד חשוב כי אני חושבת שרק אם אנחנו באמת נתחיל למצוא את הדרך לעבוד מכל הכיוונים, באמת אותו מעמד ביניים שבשבילו לטעמי כל חברי הכנסת שיושבים כאן היום עובדים מאוד קשה.

איילת נחמיאס ורבין: מעמד הביניים הוא באמת אותו המעמד שנשחק ונשחק ונשחק ואנחנו אנשים שמדברים גם על מעמד הביניים וגם על שוויון הזדמנויות חברתי.

איילת נחמיאס ורבין: אלה אותם אנשים שנשחקים ובשבילם אנחנו נמצאים כאן גם במאבק החופשות, גם בצהרונים, גם בקייטנות, באמת בכל ההיבטים.

איילת נחמיאס ורבין: שוב, תודה רבה על הדיון החשוב הזה שלא הגיע לסיומו היום אבל הגיע לשלב מאוד חשוב שלו.

יעקב מרגי: תודה רבה.

יעקב מרגי: מסעוד גנאים.

מסעוד גנאים: אני מצטרף לברכות ועל יוזמה על קיצור החופש הגדול או ארגון כל העניין של החופשים.

מסעוד גנאים: אני לא קראתי עדיין את הדוח.

מסעוד גנאים: אני מניח שבחינוך הערבי הם יארגנו את החופשות לפי מועדי החגים המוסלמים והנוצרים.

עודד פורר: אנחנו נתבקשנו להכניס את זה גם לתוך העניין והבנו שזה עלול גם להפוך את הוועדה למאבק פוליטי כי עלו גם מכיוון של האוכלוסיה הנוצרית שלומדת בבתי ספר מוסלמים.

עודד פורר: זה בהחלט נושא שצריך לדון בו בנפרד.

עודד פורר: הוא לא נמצא פה בדוח.

עודד פורר: זה משהו שיצטרך להיות כנלווה.

מסעוד גנאים: הכוונה, את השבועיים או אחד עשר ימים שהם נגזלו מהחופש הגדול, שהם פנימה יפוזרו.

עודד פורר: בוודאי.

מסעוד גנאים: והם גם יקחו בחשבון להוסיף לכל הדברים האלה.

מסעוד גנאים: המורים לפי דעתי הם הדינמו, הם העניין המרכזי בכל העשייה החינוכית.

מסעוד גנאים: אני חושב שכל דבר שהוא לטובת החינוך של הילדים שלנו, צריכים לברך עליו.

מסעוד גנאים: תודה.

יעקב מרגי: מוטי יוגב.

יעקב מרגי: חוץ מיום העצמאות שלא קיבלנו את הצעתך, בוא נשמע.

<מוטי יוגב: קצר מאוד.

<מוטי יוגב: א', כחבר ועדת המשנה אני באמת גם מתפעל מהיושב ראש, מהעבודה שנעשתה בזמן קצר עם תפוקה שאני חושב שהיא משמעותית מאוד וגם לך אדוני היושב ראש, ואני אומר תודה פה לעוד שתי נשים שאחת אני רואה ואחת שעוררו אותי, זו יערה ישורון מארגוני ההורים.

<מוטי יוגב: אני מזהה פה שש צלעות שאני לפחות לקחתי אותן בחשבון ובצלע השישית אני שמתי את מה שאתה אמרת ואני חושב שיש צורך בהחלט לעשות המשך לפעולה, זה ההורים.

<מוטי יוגב: זה ועדי ההורים בתוך זה.

<מוטי יוגב: זה המורים, זה הילדים, זה גם איגודי המורים שאתה נגעת בהם וזה המשק שהזכיר אותו בעיקר פרופ' טרכטנברג בראיה הכוללת.

<מוטי יוגב: אני אומר, המדינה ואני כולל בה גם את ההיבטים הנוספים שצריך בהחלט לדון בהם, ואני חושב שמה שהוועדה עשתה ולכן אני מציע גם למשרד החינוך, אם יש גורמים שלו ודיברתי על זה גם עם השר, שהשתדלה ואתה הזכרת את זה בדבריך, פרופ' טרכטנברג, לבוא בהידברות ולחפש את ההסכמות וללכת גם בהדרגתיות.

<מוטי יוגב: לא להגיד אנחנו הופכים פה כרגע את המדינה אלא מתוך זה לראות גם הסתכלות מערכתית מחד אבל גם מתוך ההסתכלות המערכתית, מגמות, ומהמגמות האלה לגזור את המעט ולבחון ולא מהיום למחר בבוקר אלא לעוד שנה ולעוד שנתיים איך זה עובד ואם זה יהיה מצוין אז לראות אם לוקחים מזה עוד או נשארים באיזון הזה.

<מוטי יוגב: הבחינה הזאת שהיא נעשית ככה, אז אני ממש ממליץ לכל הגורמים לקחת את הדבר ולעשות את הניסוי הזה ולראות אם הוא תורם לכולם.

<מוטי יוגב: לא להיבהל ממנו אלא ללכת איתו, עם הצד הכספי שנדרש וזה היה המפתח מתוך רצון טוב, מתוך win win כמו שאומרים, לכולם, ואני מקווה שהוא אכן יתן את פריו, וכשותף אומר גם תודה.

יעקב מרגי: תודה רבה.

יעקב מרגי: חיים ילין, בבקשה.

יעקב מרגי: אחרון חברי הכנסת לדיון הזה.

חיים ילין: תודה אדוני היושב ראש.

חיים ילין: אני קודם כל רוצה לברך אותך.

חיים ילין: אני כל כך גאה שאתה בא מהדרום, מהשכונה שלנו.

חיים ילין: אמנם מייצג את כל מדינת ישראל אבל לקחת כל נושא, לא לפחד ממנו ובאמת לשרת את העם, שאתה עושה את זה בצורה בלתי רגילה ונתת לעודד להוביל עם גיבוי מלא עם כל הלחצים.

חיים ילין: חבר'ה, אני יודע מה זה לחץ.

חיים ילין: אני אומר לכם, הלחצים שמרגי עמד בהם, ואני אומר לכם, לא קטנים, וידע לעמוד ולגבות את הוועדה זה קודם כל אבן יסוד של כל ועדה שבאמת רוצה להגיע למסקנות, כי אם כל הזמן היינו מפחדים פוליטית, לא ככה, כן ככה וזה ככה וזה ככה, לא היה יוצא דוח כזה בפרק זמן כל כך קצר, ועודד שאין פה מה לעשות, הוא שיתף לאורך כל הדרך את כולם וכל אחד הרגיש שהוא שותף.

חיים ילין: אתם יודעים, בסנהדרין הגדולה היא להקשיב לכולם, לנסות לשכנע ולשים כל מילה של כל בן אדם, אז אם כל אחד מוציא את המילה שלו פה בפנים אז זה סימן שנעשתה עבודה טובה על ידי עודד וזה אני חושב דבר שהוא מנצח תמיד.

חיים ילין: מה יכול להפיל את הבעיה הזאת, מה שכתוב פה או את הבעיה שאנחנו מנסים לפתור?

חיים ילין: פוליטיקה.

חיים ילין: אגו.

חיים ילין: זה שני דברים שיכולים להפיל.

מירב בן ארי: וכסף ותקציב.

חיים ילין: כל אחד מאיתנו, יש לו את הנטיות שלו הניהוליות.

חיים ילין: מנו הביא את מה שהוא מביא מבחינת כלכלן ומישהו אחר כרשות מקומית.

חיים ילין: כל אחד הביא משהו ממנו בתוך השיח הזה, אז אני בטוח שיש פה אחריות מה שנקרא, קהילתית חברתית של כל מה שכל אחד מייצג.

חיים ילין: זו הגדולה של דוח כזה.

חיים ילין: אני חייב להגיד את הסיכום שלי.

חיים ילין: ברגע שאנחנו הוצאנו את הדוח, הדוח לא שייך לנו.

חיים ילין: הדוח שייך לכם.

חיים ילין: הדוח שייך לשר האוצר ולשר החינוך.

חיים ילין: זה שייך להם.

חיים ילין: אנחנו את עבודתנו עשינו.

חיים ילין: אין אגו פה שאנחנו רוצים את הקרדיט.

חיים ילין: התוצאה, אם נראה אותה לפי הדוח או עם שינויים קלים, אנחנו את שלנו עשינו ואנחנו גאים בזה שמישהו לקח את ההמלצות ויישם אותן, לכן אני מציע גם לשר החינוך ולשר האוצר לחלק את השטח של השלטים שלהם שווה בשווה.

חיים ילין: אנחנו לא צריכים את זה.

חיים ילין: אנחנו אפילו לא צריכים שירשמו אותנו באותיות הקטנות.

חיים ילין: אני חושב נטו זה שירות לעם.

חיים ילין: זה מה שאנחנו עשינו פה ואני מאוד מקווה שההמלצות האלה לא יטורפדו פוליטית ולא בגלל אגו.

חיים ילין: אני אומר, מי שימציא את הכדור נגד אגו לפוליטיקאים, לדעתי פרס נובל יקבל ואני אפילו אתמוך בסטארט אפ הזה.

יעקב מרגי: תודה.

יעקב מרגי: פז כהן, בבקשה.

<פז כהן: פז כהן, יושב ראש פורום ועדי ההורים היישובים.

<פז כהן: אני רוצה להגיד ראשית תודה לחברי הכנסת שלקחו את הנושא הזה ברצינות רבה.

<פז כהן: תודה מיוחדת לעודד וגם ליולי מלינובסקי שהיתה מאחורי הקלעים, עזרה לפני כן ואיילת שלוקחת את זה המון זמן קדימה ומירב וכולכם ישבתם איתנו.

<פז כהן: גם מוטי.

<פז כהן: ישבתם איתנו גם בצורה אישית וקיבלתם מאיתנו אינפוטים.

<פז כהן: כל מי שפה דיבר איתנו.

<פז כהן: זה היה מאוד חשוב ומשמעותי לנו ואני אומר על זה המון תודה.

<פז כהן: תודה מיוחדת לך, יושב ראש, כי זו לא פעם ראשונה שאתה מוביל מהלך.

<פז כהן: אמרתם עכשיו אגו.

<פז כהן: אתה שם את האגו בצד ואתה לוקח את הדברים קדימה ואנחנו מאוד גאים בדבר הזה ואני אומר את זה לא סתם.

<פז כהן: זו תחושה באמת נרחבת של כל האנשים שפעילים בתחום החינוך, שאתה לוקח את הדברים קדימה ומסתכל עניינית.

<פז כהן: עכשיו לגבי הנושא של המסקנות.

<פז כהן: קודם כל יש גיבוי מלא שלנו ברמה הציבורית על המסקנות.

<פז כהן: התקשרו אלינו וחיפשו איפה אפשר למצוא פה לוקשים.

<פז כהן: עודד ישב, שיתף אותי אמש בדוח המתגבש.

<פז כהן: אין לנו ביקורת על המסקנות.

<פז כהן: זה יופי של עבודה שנעשתה, עבודה מעמיקה ואנחנו רוצים לקחת אותה קדימה.

<פז כהן: אני פונה להסתדרות המורים ומבקש מכם, אל תפחדו.

<פז כהן: אין לכם ממה לפחד.

<פז כהן: בואו כשותפים עם כוח.

<פז כהן: אנחנו רוצים לעזור לכם.

<פז כהן: אנחנו רוצים לעשות את הדבר הזה ביחד.

<פז כהן: אנחנו לא דואגים לעצמנו בלבד, אנחנו דואגים לכולנו יחד.

<פז כהן: אמרנו, כל דיוני הוועדה נפתחו בהערכה גדולה ובהתרפסות בפני ארגוני המורים כי יש כל הזמן איום כזה ברקע של הסתדרות המורים.

<פז כהן: אין מה לאיים.

<פז כהן: אנחנו ביחד שווי כוחות.

<פז כהן: המורים חשובים לנו.

<פז כהן: נמשיך לתת למורים פרחים, נמשיך לעשות יום הכרה למורים והמורים חלק גם מהפתרון הזה של נושא החופשות.

<פז כהן: זה מאוד חשוב שזה יהיה.

<פז כהן: אני אומר לך, מירב, את הזכרת מקודם שאת נציגתו של שר האוצר.

מירב בן ארי: לא, אני אמרתי את זה על שאלה, לא באמת.

<פז כהן: אבל בסוף המסקנות האלה, צריך לפתוח ראש.

<פז כהן: הדבר הזה שנעשה פה, גם מנו היה פה ואמר את זה.

<פז כהן: גם עודד, גם מרגי.

<פז כהן: זה דברים שהם הגיוניים.

<פז כהן: יש פה גם היגיון כלכלי.

מירב בן ארי: ברור.

מירב בן ארי: מזה זה מתחיל.

<פז כהן: גם זה, גם תשלומי הורים.

<פז כהן: הנושאים שאנחנו מביאים לפה הם לא נושאים שבאים ואומרים, הנה צעקה ציבורית.

<פז כהן: אנחנו לא מחפשים עכשיו שיתנו לנו פלסטר של בית ספר של החופש הגדול.

<פז כהן: יש פה רגע משהו.

<פז כהן: אנחנו לא יודעים איך לפרוץ אותו.

<פז כהן: זה קשה.

<פז כהן: שמישהו יבוא ובאמת יקשיב למסקנות האלה ויבין מה המשמעות.

מירב בן ארי: פז, הנושא ברור ובימים הקרובים יצא מתווה של שר החינוך ושר האוצר.

מירב בן ארי: לא אמרתי שזה לא יהיה, כי זה יקרה.

<פז כהן: כל דבר שנותנים לנו אנחנו אומרים תודה.

<פז כהן: הנושא של שר האוצר ושר החינוך, אנחנו מכירים.

מירב בן ארי: עשיתם כאן עבודה נהדרת וגם יערה שאני לא הזכרתי אותך.

מירב בן ארי: עשיתם עבודה נהדרת ויהיו לה תוצאות.

מירב בן ארי: מה שקיבלתם כאן זו רוח גבית מהכנסת אבל אנחנו לא שוכחים שהגברת, כמה שנים?

מירב בן ארי: תשע שנים?

יעקב מרגי: היא עוד מעט תדבר.

מירב בן ארי: לא, אבל אנחנו רוצים לפרגן לה גם כי אני לא אמרתי את זה.

<פז כהן: קחו רגע את מה שנעשה פה בוועדה, את המסקנות.

<פז כהן: תפתחו אותן שנייה.

<פז כהן: אנחנו מכירים את התכנית של משרד החינוך.

<פז כהן: אני חושב שיש פה הרבה מאוד דברים שאפשר לקחת ויש מה לעשות.

<פז כהן: הם לא יעלו לנו כסף.

יעקב מרגי: החשש הוא שהמדינה הולכת לשים הרבה כסף על המתווה שר האוצר ושר החינוך מבלי לרדת לרזולוציות שירדו בוועדת החינוך.

מירב בן ארי: נכון.

מירב בן ארי: יש לך גורמים מקצועיים, זה השרים.

יעקב מרגי: אנחנו לא באים להחליף את הגורמים המקצועיים.

יעקב מרגי: אני שמח שהמסקנות הוגשו למליאת הוועדה מוקדם כדי שהם יונחו בפני השרים.

יעקב מרגי: לי אין ספק שבדיעבד המסמך הזה יהווה בשבילם נייר עבודה וגם להסתדרות המורים, נייר עבודה מכונן בסוגיה הזו.

יעקב מרגי: אני אופטימי.

יעקב מרגי: מניסיון שלנו בשנתיים האחרונות עם הדיונים על מחאת הצפיפות בכיתות, מה שנקרא "מחאת הסרדינים", עם הסייעת השנייה, ואני אומר לכם שיש הקשבה.

מירב בן ארי: ברור.

יעקב מרגי: למרות שזה הדיון ה-455 בשנתיים שאנחנו מכהנים, אני רוצה לומר לכם, אני עוקב אחר הסיכומים.

יעקב מרגי: לא על הכל יש תשובות, לא על הכל יש פתרונות אבל בכל אופן יש התייחסות מלאה לכל פרוטוקול, לכל סיכום ואנחנו רואים שגם המשרד קשוב ואנחנו ערים לכך שאי אפשר לעשות הכל.

יעקב מרגי: החוכמה לא נמצאת במקום אחד אבל זה נותן לך עוד רוח גבית, עוד כוח, עוד מוטיבציה לשנות, להיאבק, לרדת לעומקם של דברים כי אתה רואה שיש הקשבה, ולא לחינם יש שיתופי פעולה עם ארגוני ההורים, פורום ועדי ההורים היישובים והמורים ומשרד החינוך וועדת החינוך בכנסת, לכן אני אופטימי למרות כל ההצהרות.

יעקב מרגי: מה לעשות, זו דרכה של פוליטיקה וזו דרכם של שרים שהם אוהבים להחליט במשרדיהם וזה לגיטימי.

יעקב מרגי: תפקידנו להניח בפניהם ניירות עבודה וניירות עמדה.

<פז כהן: עוד שלושה משפטים.

<פז כהן: אני רק אגיד שתי נקודות שלא קיבלנו פתרון בוועדה, נושא של ההסכמים שדיברו עליהם בנושא של לוח החופשות.

<פז כהן: מה שהציג משרד החינוך לא עומד בקנה אחד במה שקורה בפועל, על 220 ימים בשנה.

<פז כהן: אמרו שיש הסכמים ושיחשפו אותם בשלוש ועדות.

איילת נחמיאס ורבין: זה בבג"צ.

<פז כהן: בסדר, אבל הכנסת ביקשה את ההסכמים ולא ראינו את ההסכמים האלה.

<פז כהן: אנחנו עדיין עומדים על דרישתנו שצריך לעגן את לוח החופשות בחקיקה ראשית.

<פז כהן: אני רוצה להגיד תודה גם לחברי פורום ועדי ההורים היישובים כי לא נמצאים פה כולם.

<פז כהן: יש פה חלק אבל המון אנשים שעובדים על הנושא הזה בצורה שוטפת ובאמת יש פה ציבור שזה מעניין אותו מאוד.

<פז כהן: דבר אחרון, המסקנות של הוועדה מבחינתנו זו לא תרופת הרגעה אלא זה גורם ממריץ.

<פז כהן: מבחינתנו עכשיו לקחת את זה ולרוץ עם זה קדימה כי אנחנו לא מתכוונים עכשיו להירדם מזה שהמסקנות האלה מונחות על השולחן אלא להיפך, ללכת ולעזור ולקדם אותן.

יעקב מרגי: תודה.

יעקב מרגי: יערה, בבקשה.

<יערה ישורון: תודה רבה.

<יערה ישורון: אני פשוט חייבת ללכת לעבודה.

<יערה ישורון: אני רק רוצה להגיד תודה רבה.

<יערה ישורון: אין לי מילים.

<יערה ישורון: אני חושבת שהמסקנות מדהימות.

<יערה ישורון: ההתרגשות שלי מאוד גדולה לראות פה את כל מגוון חברי הכנסת האלה שכולם, ברור להם שזו בעיה שהבית הזה צריך לפתור וזה נכון לפתור אותו באופן הוליסטי.

<יערה ישורון: אנחנו לא רואים פה הפרדה כמו שהיינו רגילים.

<יערה ישורון: אנחנו רואים איזושהי התייחסות לכל המערכת הזאת ביחד, גם התוספת של החופשות להורים העובדים, גם העצמאיים, ההתייחסות לכל מגזר בנפרד, כמובן ההתייחסות לילדים, ההתייחסות למורים.

<יערה ישורון: זה מרגש, זה מדהים, זה ממש לראות בעיניים חלום שמתגשם.

<יערה ישורון: תודה רבה לכם.

מירב בן ארי: תודה לך.

יעקב מרגי: מרים זלקינד, בבקשה.

<מרים זלקינד: שדולת הנשים.

<מרים זלקינד: אנחנו הגשנו נייר עמדה ואני אשמח אם תעיינו בו.

<מרים זלקינד: אני רוצה להגיד תודה על העבודה המעמיקה והחשובה של הוועדה שבאמת נותנת מענה למצוקה מאוד גדולה שקיימת בחברה הישראלית ושבעיקר משפיעה על נשים ועל אימהות.

<מרים זלקינד: יחד עם זאת אני רוצה לומר שפתרון אחד, חבל שחבר הכנסת טרכטנברג לא נמצא כי רציתי להצטרף לדברים שהוא אמר.

<מרים זלקינד: הוא אמר, יש כאן פתרונות מקודדים וצריך להביא בצורה כוללת יותר.

<מרים זלקינד: במובן הזה אני רוצה להגיד שיש כאן שני דברים.

<מרים זלקינד: ראשית, מערכת החינוך בישראל היא מערכת חינוך שנותנת פתרונות חלקיים בלבד.

<מרים זלקינד: מי שמשלמות על זה את המחיר הכבד ביותר הן נשים, גם בגלל שאין פתרונות טובים לילדים.

יעקב מרגי: לא רק הנשים.

יעקב מרגי: אני אוהב לדייק.

<מרים זלקינד: אמרתי בעיקר, נכון?

מירב בן ארי: זה בעיקר נשים.

מירב בן ארי: אין מה לעשות.

מירב בן ארי: זו המציאות.

<מרים זלקינד: בעיקר נשים משלמות את המחיר הכבד ביותר על זה שאין פתרונות מערכתיים לילדים בגילאי לידה עד 3.

<מרים זלקינד: לאחר מכן גם בגילאי 3 ומעלה המערכת מספקת פתרונות מאוד חלקיים, לא חינוך אלא שירותי שמרטפות וזה דבר בעייתי ואי אפשר לפתור את הנושא של התאמה בין ימי החופשה לימי הלימודים בלי להתייחס גם לזה.

<מרים זלקינד: הדבר השני שאני רוצה לדבר עליו זה ריבוי שעות העבודה במשק.

<מרים זלקינד: מחצית מהאבות לילדים קטנים בישראל עובדים מעל חמישים שעות בשבוע, הרבה יותר מאשר במדינות המערביות האחרות.

<מרים זלקינד: ב-OECD הממוצע הוא שארבעים ואחת שעות עבודה וזה אומר שהורים, גם גברים וגם נשים בקושי רואים את ילדיהם, ושוב, מי שמשלמות כאן את המחיר הכבד ביותר הן נשים.

<מרים זלקינד: הן לא מקבלות קידום, השכר שלהן לא עולה וכל ילד שנולד בעצם פוגע להן בשכר.

<קריאה: רצוף תעסוקתי.

<מרים זלקינד: כמובן.

<מרים זלקינד: ברור שמה שנעשה כאן בוועדה זה דבר חשוב ואנחנו מברכות עליו.

<מרים זלקינד: עם זאת, אנחנו חושבות שצריך כאן מהלך הרבה יותר מקיף, הרבה יותר כולל שייתן את הצעדים המשלימים שבלעדיהם לא יהיה באמת שינוי אמיתי באיזון של שוק עבודה ושל משפחה.

<מרים זלקינד: מילה אחרונה.

<מרים זלקינד: שמעתי כאן כמה פעמים את ההורים בנוגע למעמדם של המורות והמורים ויש לומר שזה בעיקר מורות.

<מרים זלקינד: אי אפשר לפתור עוולה אחת באמצעות יצירת עוולה אחרת ולכן אני חושבת וזה נאמר ואני שמחה שזה נאמר - - -

יעקב מרגי: אני חושב שזה נאמר.

יעקב מרגי: זה עבר כחוט השני בין כל הדוברים.

<מרים זלקינד: בהחלט, ואני לכן מצטרפת בחום.

יעקב מרגי: לכן הייתי חייב לחדד, שלא ישמע אפילו למי שהצטרף לדיון שעכשיו כאילו נאמר אחרת.

<מרים זלקינד: בהחלט, ואני חושבת שלמורים ובעיקר למורות יש שכר נמוך מאוד, תנאים שוחקים מאוד ולכן הכל - - -

יעקב מרגי: רק תשתדלו כשאתם אומרים מורים, שימו סלש, גננות.

<קריאה: עובדי הוראה.

<מרים זלקינד: גננות, מורות.

<מרים זלקינד: כולם במקצועות שוחקים מאוד, מתגמלים בצורה מועטה וצריך לעשות הכל בהידברות.

יעקב מרגי: תודה.

יעקב מרגי: מייה מושקוביץ' שיש.

יעקב מרגי: בבקשה, גבירתי.

<מייה מושקוביץ שיש: אני רכזת אזרחות, מורה לאזרחות, מחנכת בתיכון.

<מייה מושקוביץ שיש: אני חברה גם בארגון המורים ואני לא רואה פה אף ייצוג.

יעקב מרגי: אל תמהרי לקבוע.

יעקב מרגי: יש.

מירב בן ארי: לא.

מירב בן ארי: של ארגון המורים.

יעקב מרגי: הסתדרות יש.

<קריאה: לא, אבל רן ארז גם היה בשבוע שעבר.

יעקב מרגי: אוקיי.

<קריאה: כל מה שאני שומע זה לא.

<קריאה: אפילו לא אפשרות מה כן.

<קריאה: אומרים לא.

<קריאה: כל שינוי זה לא.

<קריאה: מה כן?

מירב בן ארי: רגע, לא שמעת אותה.

<קריאה: אני אומר לא מה שהיא אומרת.

<קריאה: מה שאמר רן ארז.

<קריאה: הנציגים שלך, אני אומר לך מה הם אומרים.

יעקב מרגי: את רואה על איזה מוקש עלית?

יעקב מרגי: תאמרי את העמדה שלך.

<מייה מושקוביץ' שיש: אז אני רוצה להתייחס קודם כל למה שהיא אמרה.

<מייה מושקוביץ' שיש: אנחנו מתחילת השנה ואנחנו בפתחה של שנת הלימודים הקרובים ועדיין יש עובדי הוראה, וכן אני אתייחס לעובדי הוראה כי זה חוצה מהגננות והגננים עד למורים בעל יסודי, שעדיין השכר שלהם לא משולם כמו שצריך ובזמן ולכן אני גם אמרתי, יש פה איזושהי פגיעה באמון.

<מייה מושקוביץ' שיש: כשבאים למהלך כזה, יפה ככל שיראה לכם ולציבור ההורים ואני בעצמי אימא ולפני שהייתי מורה אז עבדתי בסוכנות היהודית, אז אני מכירה את הצד השני במתרס מבחינת כמות ימי החופשה.

<מייה מושקוביץ' שיש: יש הרבה בעיות שצריך להתייחס אליהן, וכן, זו פריסה מחדש שכוללת בתוכה הפחתה של ימי חופשה ואין מה להתייפייף.

<מייה מושקוביץ' שיש: זו פגיעה בימי החופשה.

יעקב מרגי: את היית בדיון מתחילתו?

<מייה מושקוביץ' שיש: בוודאי.

יעקב מרגי: ראית את המצגת היום, כולה?

<מייה מושקוביץ' שיש: בטח.

<מייה מושקוביץ' שיש: גם צילמתי.

יעקב מרגי: אני שומע ממך חששות.

<מייה מושקוביץ' שיש: בוודאי שיש חששות.

יעקב מרגי: המתווה נותן מענה לזה?

<מייה מושקוביץ' שיש: לא, כי אם לוקחים את המדינות כמו בריטניה וגם היה פה את זה באמצעות המרכז והמחקר של הכנסת והציגו חמש מדינות שבהן ימי החופשה, חופשת הקיץ היא פחות מחודשיים ובריטניה היא בתוך חמשת המדינות האלה, עדיין יש פריסה אחרת ולא הפחתה והפתרון שלא היה פה לאורך כל הוועדה - - -

עודד פורר: בבריטניה יש פחות ימי חופש מאשר במדינת ישראל במערכת החינוך.

<מייה מושקוביץ' שיש: הם גם לומדים פחות.

<מייה מושקוביץ' שיש: הפתרון שאנחנו אמרנו צריך להיות כל הזמן הגדלת ימי החופשה במשק, סבסוד של קייטנות, קייטנות איכותיות שיהיו תכנית של העשרה ולא עוד לימודים לתלמידים ביסודי כי זה לא ריאלי.

<מייה מושקוביץ' שיש: זה באמת איזשהו פלסטר ואין שם איזה משהו שהוא באמת בעל ערך מוסף כי יש קושי גם מבחינת, וזה התייחס יושב ראש ועדת המשנה, חבר הכנסת פורר, לדברים שאני גם אמרתי לו, שבאמת יש איומים כלפי מורים.

<מייה מושקוביץ' שיש: יש את צרכי המערכת אז בואו קחו חלק בבית ספר החופש הגדול.

<מייה מושקוביץ' שיש: אנחנו מכירים את זה.

<מייה מושקוביץ' שיש: אולי גם ההסתדרות יוכלו להאיר את הנקודה הזאת.

<מייה מושקוביץ' שיש: השאלה שלי, איפה עובר קו הגבול.

<מייה מושקוביץ' שיש: יושב פה פז ואומר, זה גורם ממריץ, אז אנחנו מדברים עכשיו על שבועיים ואז איפה?

<מייה מושקוביץ' שיש: אז כל שנייה תהיה חקיקה?

<מייה מושקוביץ' שיש: אתם מדברים פה על איזשהו ניסוי.

<מייה מושקוביץ' שיש: ניסוי לא עושים בפדגוגיה.

יעקב מרגי: אני לא רוצה להישמע או להיראות קצר רוח.

יעקב מרגי: ישבו פה שעה ורבע, מציגים את הנושא כהמלצות, חלק מההמלצות.

יעקב מרגי: את באה בגישה שכביכול עכשיו מישהו הלך בצעד דורסני, כוחני, חוקק, מחר מיושם.

יעקב מרגי: גבירתי, את היית חלק מהדיון.

<מייה מושקוביץ' שיש: זה מה שנאמר.

יעקב מרגי: אוקיי, תסכמי.

יעקב מרגי: אני רק אומר לך מה התחושה.

<מייה מושקוביץ' שיש: זה המלצות.

<מייה מושקוביץ' שיש: מההמלצות האלה יש לנו חשש.

יעקב מרגי: מותר.

יעקב מרגי: גם אני חושש מהן.

יעקב מרגי: מחששות נשב פאסיביים?

יעקב מרגי: תודה.

יעקב מרגי: אביבית, בבקשה.

<אביבית ברקאי אהרונוף: תודה רבה.

<אביבית ברקאי אהרונוף: אביבית ברקאי אהרונוף מארגון "בזכות".

<אביבית ברקאי אהרונוף: אני כמובן מברכת על התייחסות הוועדה בנושא של ילדי החינוך המיוחד, גם בנושא של ילדים שלומדים במסגרות נפרדות, כי שינוי טרמינולוגיה בוודאי יש לו שינוי מהותי לעניין הזכויות שלהם במהלך התקופה הזאת וגם בנוגע לילדי השילוב לגבי המשך מימוש זכות לסייעת.

<אביבית ברקאי אהרונוף: הערה נוספת רק אם אפשר.

<אביבית ברקאי אהרונוף: חשוב להבין שהנושא של החופשות זה מרכיב מאוד משמעותי בשיקולי ההורים בבחירת סוג המסגרת החינוכית, כי בעוד שילדים עם מוגבלות לומדים במסגרת נפרדות, שנת הלימודים עד ה-15 באוגוסט, ילדים שמשולבים, שנת הלימודים מסתיימת כמו כל הילדים ולמעשה אין פתרון, אז הסייעת נותנת איזשהו פתרון

יעקב מרגי: מה שעלה כהמלצת ועדה, למה להלין עליו?

יעקב מרגי: חבל על הזמן.

יעקב מרגי: המלצנו, אמרנו, דיברנו וזה בעקבות השתתפות שלכם, אז למה?

יעקב מרגי: יש לנו זמן קצר ורוצים עוד להתקדם.

<אביבית ברקאי אהרונוף: תודה רבה.

יעקב מרגי: תודה לך.

יעקב מרגי: חברת הכנסת נורית קורן.

נורית קורן: אדוני היושב ראש, שלום לכולכם.

נורית קורן: אני מתנצלת שאני גם אצא.

נורית קורן: הוועדה שהקמת זו ועדה חשובה.

נורית קורן: חבר הכנסת עודד פורר עשה דיונים והביא המלצות.

נורית קורן: אני רוצה לומר לך שאפו, באמת להביא המלצות כאלה.

נורית קורן: הדבר הזה של חופשות משפיע גם על יוקר המחיה, משפיע על ההורים כמו שכולם דיברו פה.

נורית קורן: אני חושבת שהגיע העת באמת לשנות.

נורית קורן: אני מאוד מעריכה את כל מי שטרח ועשה, ואתם ההורים.

נורית קורן: לולא ההורים היו באים ובאמת דוחקים בנו, אז זה לא היה יוצא.

נורית קורן: אני מאוד מקווה שגם שר האוצר וגם שר החינוך יקחו את ההמלצות האלה ובאמת יביאו לנו חופשה שתהיה מתאימה גם להורים על מנת שנוכל להוציא כמה שפחות כסף ושהחינוך יעלה גם דרגה וגם נדאג למורים, שגם המורים לא יפגעו פה וגם יכול להיות שגם השכר שלהם יעלה בתקווה שזה באמת יהיה משהו הוליסטי.

נורית קורן: תודה רבה.

יעקב מרגי: תודה.

יעקב מרגי: רות לוי.

יעקב מרגי: לאחר מכן חבר הכנסת חאג' יחיא.

<רות לוי: אני ראש חטיבת החינוך בהסתדרות המעו"ף.

<רות לוי: הסתכלתי על המצגת בשקיקה רבה.

<רות לוי: אני לא יכולה להגיד לך שאהבתי או לא אהבתי, אבל חיפשתי בין השורות איפה ההתייחסות לתומכי החינוך, לסייעות, כאשר הובטחה לי בוועדה הזאת והייתי כאן כל פעם.

<רות לוי: הצגתי את אותה בעיה.

<רות לוי: אני מבקשת לא לשכוח אותנו, ולא מצאתי אותם, וגם להן משנים את לוח החופשות והן צריכות פתאום לעבוד בימים שהן בבית.

עודד פורר: עד כמה שהבנתי מכם הסייעות לא נמצאות בחופש של חודשיים.

עודד פורר: הן ממשיכות להיות מועסקות על ידי העירייה ופשוט מנוידות.

<רות לוי: לא, הן לא מנוידות לשום מקום.

<רות לוי: הן מועסקות על ידי העירייה.

<רות לוי: בפגרות החגים הן עובדות ביום הראשון וביום האחרון למעט אם יש גינת ירק שצריכים להשקות אותה, ופתאום הן צריכות לעבוד יותר.

<רות לוי: התנאים שלהן משתנים.

<רות לוי: החופשה האמיתית שלהן, חופשת הקיץ, היא בחופש הגדול.

<רות לוי: למשל, חינוך מיוחד.

<רות לוי: חינוך מיוחד קל לא עובד כשאין ילדים, כשהילדים בבית ופתאום יש ילדים בבית ספר אז צריכים לעבוד.

<רות לוי: איפה הן מתוגמלות?

<רות לוי: חינוך מיוחד קשה, מתוגמלות על כל שעה שהן עובדות בחופשים ובפגרות.

<רות לוי: אני חושבת שאיפשהו שכחנו אותן ואני מבקשת מהוועדה שהבטיחה לי שהיא לא תשכח אותן.

איילת נחמיאס ורבין: אם חבר הכנסת מרגי ירשה לי, אני אגיד מה אני מציעה.

איילת נחמיאס ורבין: קודם כל זה באמת תומכות לחימה מאוד משמעותיות.

<רות לוי: לחימה זו היתה המילה הנכונה.

איילת נחמיאס ורבין: נכון.

איילת נחמיאס ורבין: רק מבקשת מכם, תעבירו לנו נייר מסודר.

יעקב מרגי: נייר עמדה מסודר.

איילת נחמיאס ורבין: חבר הכנסת פורר וחבר הכנסת מרגי מייד הסכימו להוסיף את זה.

<רות לוי: תודה רבה.

יעקב מרגי: חבר הכנסת חאג' יחיא.

עבד אל חכים חאג' יחיא: כבוד היושב ראש, השאלה אם יש ממשרד החינוך גם מישהו מהאחראים על החינוך הערבי?

מירב בן ארי: כן, אבל אתה לא יכול לבוא אחרי שעה וחצי שנגמר הדיון.

יעקב מרגי: הוא יכול לבוא אחרי שעה וחצי.

מירב בן ארי: אבל יש פה לפני דקה גנאים ועשה את אותו דבר.

עבד אל חכים חאג' יחיא: ברשותך, את לא מנהלת את הישיבה.

עבד אל חכים חאג' יחיא: קצת כבוד לעצמך, לא אחרים.

מירב בן ארי: לי יש הרבה כבוד.

מירב בן ארי: לבוא אחרי שעה וחצי זו קצת בעיה.

עבד אל חכים חאג' יחיא: אם יש לך, תשמרי עליו.

עבד אל חכים חאג' יחיא: את לא תנהלי את הישיבה ולא תקבעי לי מה להגיד.

עבד אל חכים חאג' יחיא: אני מחזיק פה המלצה שלא מתייחסת - - -

מירב בן ארי: אבל אתה צודק.

איילת נחמיאס ורבין: חבר הכנסת חאג' יחיא, תשאל את השאלה כמו שמסעוד גנאים שאל את שאלה וקיבל עליה תשובה.

עבד אל חכים חאג' יחיא: אנחנו לא מזמן היינו בחודש הרמדאן.

עבד אל חכים חאג' יחיא: חודש הרמדאן לפי הדיווחים שאני קיבלתי, יש כיתות שהיו חמישה תלמידים בכיתה באותו יום, שניים, עשר, שבע.

עבד אל חכים חאג' יחיא: הילדים כמעט ולא הגיעו לבתי הספר.

עבד אל חכים חאג' יחיא: זו עובדה.

עבד אל חכים חאג' יחיא: חודש הרמדאן, אם אנחנו משנים את ימי החופש, אם לא יקחו אותו בחשבון, פשוט אנחנו מאבדים חודש לימודים.

עבד אל חכים חאג' יחיא: זה אחד.

עבד אל חכים חאג' יחיא: שניים, החופשות עצמן, צריכים להתאים אותן.

עבד אל חכים חאג' יחיא: למשל, אני רואה פה שמקצרים את חנוכה בכמה ימים.

עבד אל חכים חאג' יחיא: זו אחת האופציות.

עבד אל חכים חאג' יחיא: יש לנו ב-24 בדצמבר את החופש של השליש הראשון.

עבד אל חכים חאג' יחיא: זה קבוע.

עבד אל חכים חאג' יחיא: השאלה אם אנחנו גם יכולים להתחשב בזה, כי גם אצלנו העובדים הם עובדים באותם מקומות שגם ההורים היהודים עובדים.

עבד אל חכים חאג' יחיא: איך מתאימים את זה?

עבד אל חכים חאג' יחיא: האם יש לכם בוועדה יועצים לחינוך הערבי?

יעקב מרגי: יש התייחסות.

עבד אל חכים חאג' יחיא: אז אני רוצה לשמוע את ההתייחסות.

יעקב מרגי: עודד ייתן התייחסות ממש בקצרה.

יעקב מרגי: אני לא פותח את זה לדיון כי אני לקראת סוף הדיון.

מירב בן ארי: עודד נתן.

עודד פורר: מה שאמרנו גם לחבר הכנסת גנאים.

עודד פורר: יש בתוך השונות הזו במגזר הערבי, גם עלו בקשות מהמגזר הנוצרי לגבי התאמת לוח החופשות שלהם וכו'.

עודד פורר: אמרנו, תראו, אנחנו לא נכנסים.

עודד פורר: זה מה שנקרא חלק בתוך חלק בתוך חלק.

עודד פורר: בהחלט המגזר הערבי יצטרך להיגזר מהעניין הזה עם ההתאמות המיוחדות ואנחנו ניקח את זה בחשבון אבל זה לא ברמת ההשלכה הכוללת.

עודד פורר: זה בהחלט חלק מהעניין אבל לא רצינו להיכנס כדי לא להפוך את זה לויכוח עכשיו בין מגזר ערבי, מוסלמי, נוצרי, יהודי.

עבד אל חכים חאג' יחיא: אני רק שואל, לקחתם את זה בחשבון?

עודד פורר: כן.

עבד אל חכים חאג' יחיא: יש לכם יועצים?

חיים ילין: יש.

חיים ילין: אני אגיד משהו שאולי לא נאמר.

חיים ילין: יש מה שנקרא ימי בחירה שהם בעצם מעין - - -

מירב בן ארי: נאמר גם על ימי הבחירה.

עודד פורר: זה לא רק ימי הבחירה.

יעקב מרגי: תודה.

עבד אל חכים חאג' יחיא: משפט לאותו בירור.

עבד אל חכים חאג' יחיא: נגיע לאותו מספר ימי חופשה?

יעקב מרגי: חאג' יחיא, זה המלצות שהוגשו.

עבד אל חכים חאג' יחיא: המלצות צריכות לכסות את כל האזרחים.

יעקב מרגי: חאג' יחיא, אני אגיד לך שזה מכסה את כל האזרחים.

יעקב מרגי: בגלל המורכבות בתוך החברה הערבית והפיצולים השונים, כדי לרדת לרזולוציה היתה התייחסות שבתהליך היישום יצטרכו לתת את הדעת למגזר הערבי בנפרד.

עבד אל חכים חאג' יחיא: אני שאלתי שאלה.

עבד אל חכים חאג' יחיא: סך הכל ימי החופש - - -

יעקב מרגי: לא יודע.

עבד אל חכים חאג' יחיא: אני רוצה תשובה.

יעקב מרגי: לא יודע.

יעקב מרגי: תודה.

יעקב מרגי: משרד החינוך, בבקשה.

<דליה מזרחי: שמי דליה מזרחי, אני סגנית של מנהלת אגף כוח בהוראה במשרד החינוך.

יעקב מרגי: מי זו המנהלת?

<דליה מזרחי: סוניה פרץ.

<דליה מזרחי: כרגע מתגבשת התכנית במשרד החינוך.

<דליה מזרחי: כמובן שאנחנו ניקח את כל המסקנות שהוסקו כאן בצורה חיובית ביותר.

<דליה מזרחי: כמובן תהיה הידברות עם כל הגורמים, החברים שלנו.

<דליה מזרחי: אנחנו רוצים ללכת באמת למהלך חיובי ולמהלך שייסע לכולם.

חיים ילין: את יכולה להחליף אותי בכייף, תאמיני לי.

יעקב מרגי: עזוב, למה לעשות לה את זה?

יעקב מרגי: היא קיבלה מנדט.

יעקב מרגי: זה המנדט שהיא קיבלה.

חיים ילין: ליטפת את כולם וכולם מרוצים.

יעקב מרגי: גברת דליה עשתה את זה בחכמה ומי שנתן לך את המנדט, אני חושב שזה נכון.

יעקב מרגי: זו הצהרה לא פשוטה.

יעקב מרגי: אם היינו רוצים אותה בשנה שעברה, לא היינו מקבלים אותה ואנחנו מברכים אותך שזו הבשורה שבאת איתה ממשרד החינוך.

יעקב מרגי: תודה.

יעקב מרגי: הסתדרות המורים, בבקשה.

<מאיר אסרף: שמי מאיר אסרף, אני מייצג את הסתדרות המורים.

<מאיר אסרף: נמצא איתי מר שלמה ישי שהוא סגן מזכ"לית הסתדרות המורים.

<מאיר אסרף: הוא גם השתתף בדיונים הקודמים של ועדת המשנה.

<מאיר אסרף: אנחנו קיבלנו את ההמלצות וצר לי, אנחנו לא מברכים על ההמלצות, והסיבה לכך היא העובדה שההמלצות האלה להשקפתנו פוגעות בתנאי העבודה של עובדי ההוראה.

<מאיר אסרף: אנחנו שבעי רצון שהכוונה היא לא לאיים בחקיקה שכופה את השינוי הזה אלא התוויית דרך לניהול משא ומתן.

<מאיר אסרף: לנהל משא ומתן עם משרד החינוך ומשרד האוצר אנחנו תמיד עושים.

<מאיר אסרף: יחד עם זאת, המתווה שמוצע הוא מתווה מאוד בעייתי כי הוא מפחית את ימי החופשה.

<מאיר אסרף: הוא משנה מבחינתנו את סדרי העולם.

<מאיר אסרף: אתם דיברתם קודם על רעידת אדמה.

<מאיר אסרף: כן, יש כאן רעידת אדמה.

<מאיר אסרף: יש כאן מבחינת תנאי העבודה של עובדי ההוראה רעידת אדמה ואנחנו לא יכולים לאיים בזה ולהסכים לזה באופן כזה.

<מאיר אסרף: אנחנו הצענו הצעה של הרחבת בית הספר של החופש הגדול.

<מאיר אסרף: המתווה הזה נכנס באופן חלקי להמלצות של הוועדה ולא באופן מלא.

יעקב מרגי: אתה יודע למה אין משא ומתן מדיני בין מדינת ישראל לפלשתינים?

יעקב מרגי: כי כל אחד רוצה בתחילת המשא ומתן את הפתרון המלא.

יעקב מרגי: בבקשה.

<מאיר אסרף: משא ומתן של יחסי עבודה הוא משא ומתן מטבעו שהוא משא ומתן חופשי בין שני צדדים שיושבים כשווים לנהל משא ומתן.

עודד פורר: השאלה אם אתם אומרים, אנחנו מוכנים למשא ומתן באופן פתוח?

עודד פורר: אתם אומרים, אנחנו מוכנים לעשות לא על א', ב', ג'.

איילת נחמיאס ורבין: זה לא משא ומתן רגיל.

יעקב מרגי: בבקשה.

<מאיר אסרף: אני רק אגיד לחבר הכנסת פורר שלנהל משא ומתן, המשמעות היא לנהל משא ומתן על כל נושא שאחד מהצדדים חפץ.

<מאיר אסרף: אנחנו מנהלים משא ומתן כמו שמשרד האוצר נדרש ומצווה לנהל משא ומתן על כל נושא שאנחנו מבקשים.

<מאיר אסרף: להציב תנאים מקדימים, מבחינתנו - - -

יעקב מרגי: אין כאן תנאים מקדימים.

יעקב מרגי: יש פה נייר עמדה שמוגש.

עודד פורר: לא, אני שמח שלהם אין תנאים מקדימים.

עודד פורר: זאת היתה השאלה.

<מאיר אסרף: בתום לב אתה מנהל משא ומתן מול הצדדים ליחסי עבודה.

<מאיר אסרף: מאוד מכעיס אותי העובדה שוועדי ההורים היישובים פתאום בא ודורש לעיין בהסכמי העבודה של עובדי ההוראה.

<מאיר אסרף: בכל הכבוד, זו לא ועדת חקירה.

<מאיר אסרף: אנחנו עמדנו על טיב הוועדה וסמכותה והמקום להציג את הסכמי העבודה ואת תנאי העבודה - - -

איילת נחמיאס ורבין: הסכמי עבודה זה דבר חשוף, עורך דין אסרף.

יעקב מרגי: משפט סיכום כי אני לפני סיום הדיון.

<מאיר אסרף: רק אני רוצה לשמוע את שלמה ישי.

יעקב מרגי: בבקשה אדוני, תציג את עצמך.

<שלמה ישי: שלמה ישי.

<שלמה ישי: אני רק רוצה להעיר הערה אחת.

<שלמה ישי: הוזכר כאן הנושא של ארבעה ימי הצהרה שכולנו מסכימים שמורים עושים מה שעושים.

<שלמה ישי: אני הצעתי כבר כמה פעמים ואמרתי את זה גם בוועדת המשנה, הבעיה של ארבעת הימים האלה שהם מוגבלים לבעיות רפואיות.

<שלמה ישי: המורה צריך להצהיר שהוא מסיבות רפואיות לא בא לבית הספר.

<שלמה ישי: מה שאני מבקש, אם כבר אנחנו רוצים לדבר על זה, לאפשר שלא תהיה מגבלה של בעיות רפואיות וזה עוזר לפתור את הבעיה.

איילת נחמיאס ורבין: זה סביר, אבל זה כתוב.

<שלמה ישי: לא, לא, אני מדבר על ארבעת הימים האלה - - -

יעקב מרגי: תודה.

יעקב מרגי: אני שמח שמה שטוב לך, אתה לוקח.

יעקב מרגי: תודה רבה.

יעקב מרגי: אני חושב שלסכם את עמדת הסתדרות המורים, מה שאתם נותנים לי אני מקבל ועל השאר לא רוצה לדבר.

יעקב מרגי: תודה.

יעקב מרגי: אני רוצה לסכם את הדיון.

יעקב מרגי: מליאת ועדת החינוך קיבלה בברכה את המלצות ועדת המשנה שהוגשו לה לבחינת ימי הלימוד במערכת החינוך.

יעקב מרגי: כפי שציינו בתחילה, אנחנו מודים ליושב ראש הוועדה ולחברי ועדת המשנה על עבודה יסודית שנעשתה, עבודה ממצה.

יעקב מרגי: אני חושב שהמסמך הזה הוא מסמך חשוב שיהווה אבן דרך חשובה לשרים ולממשלה לקבל החלטות סביב סוגיה שהחברה בישראל הציפה ודורשת שיינתן מענה.

יעקב מרגי: אני חושב שאין כאן מהלך כוחני.

יעקב מרגי: קודם כל המסקנות נעשו סביב שולחן עגול שכל מי שרצה יכול היה להגיש את עמדו, לדבר.

יעקב מרגי: אנחנו קראנו גם בהמלצות, יושב ראש ועדת המשנה, חבר הכנסת פורר קרא להחיל את אחד המתווים שיאומצו על ידי הממשלה, א', בהידברות עם המורים וההורים והילדים שהגישו נייר עמדה ואילו זה לא היה בתפר של סיום, משמר יוצא של מועצת התלמידים והנוער הארצי לבין המשמר הנכנס, אז הם היו כאן ואומרים את דעתם.

יעקב מרגי: הם היו בדיון.

יעקב מרגי: לכן אני אומר, זה יהיה מהלך שיעשה.

יעקב מרגי: ההמלצות קוראות להחיל את ההמלצות האלה בהדרגה ובהסכמה ובמשא ומתן עם ההסתדרות וארגון המורים, לכן אני מבין את הצורך של הארגונים להביע עמדה קצת נוקשה בתחילת הדרך כי זו דרכו של משא ומתן.

יעקב מרגי: לי אין ספק שבסוף השכל יגבר ונשלב ידיים כולנו.

יעקב מרגי: אפשר להוביל מהלך של win win.

יעקב מרגי: אף אחד לא יפסיד מזה.

יעקב מרגי: גם המורים ירוויחו מזה והחברה תרוויח והמשק ירוויח.

יעקב מרגי: המלצות של הוועדה שיוגשו בסיכום הן מילה במילה כפי שנאמר בעמוד 17 של ההמלצות שהן המלצות הוועדה.

יעקב מרגי: אדוני יושב ראש הוועדה, אני מודה לך.

יעקב מרגי: אנחנו מאמצים במלואן את כל המלצות ועדת המשנה.

יעקב מרגי: תודה.

עודד פורר: תודה רבה.